“…Bukan Salah Dia, Salah Saya” Bad Indigo Buka Cerita Punca Berpisah

Setelah ramai yang berteka teki dan melemparkan kata-kata negatif kepada bekas isteri, akhirnya penyanyi Bad Indigo menjelaskan tentang punca penceraiannya dengan Ashira.

Memuat naik satu video di laman Istagram miliknya baru-baru ini, dia tidak mahu lagi ada kata-kata negatif atau pun komen melampau yang menghina bekas isterinya.

“Masih ramai lagi yang sangat tak puas hati tentang perpisahan kami kerana tiada terbongkar cerita fasal apa kami berpisah.

“Jadi disebabkan itu Ashira tidak habis-habis dicaci, dimaki, dihentam oleh netizen dalam sosial media.

“Ada yang kata tinggalkan laki sebab dah kudung tangan, kaki dan sebagainya. Apa benda semua ni kalau tak tahu pangkal cerita kenapa nak kena sibuk.

“Kami berpisah bukan salah dia, salah saya. Saya yang tak jujur dengan dia daripada mula. Saya tak jujur bukan fasal orang ketiga, jangan salah faham.

“Saya tak jujur dengan sakit-sakit yang saya ada yang saya sendiri tak faham. Jadi bila dah bernikah baru saya tahu benda itu.

“Baru saya tahu betapa teruknya sakit itu. Jadi tak adil untuk Ashira sebab tak jujur dengan dia yang saya takut kehilangan dia.

“Saya takut kalau dia tahu saya sakit macam-macam dia tak nak. Itu salah saya sepatutnya saya yakin dan percaya dengan dia.

“Tapi saya sendiri yang jadi selfish masa itu, akhirnya tak menjadi apa pun, last-last kami tetap berpisah juga,” jelas Bad atau nama sebenarnya Badrul Izhan Yeop Abdullah.

Meninjau di ruangan komen, rata-rata peminatnya memuji sifatnya yang tampil menceritakan kebenaran tentang hubungan mereka. Malah ada yang mendoakan supaya urusannya dipermudahkan. Ashira turut kelihatan meninggalkan komen di perkongsian tersebut.

Terdahulu, Ashira teruk dikecam netizen gara bergambar dengan seorang lelaki lelaki yang difahamkan sebagai kenalan zaman remajanya. Disebabkan itu juga netizen telah menuduh Ashira sebagai wanita kurang baik kerana meninggalkan Bad yang menanggung sakit keseorangan.

Bad dan Ashira berumah tangga pada 11 Mac 2021 selepas kedua-dua mereka mula rapat ketika bergelar peserta program Gegar Vaganza musim ketujuh (GV7). Kemudian, mereka disahkan bercerai pada 23 Jun 2022.


“Buat Demi Perjuangkan Perkahwinan & Hak Saya.” 4 Tahun Rumahtangga ‘Diganggu’,  Puteri Sarah Nekad Saman!

Kemelut rumahtangga Puteri Sarah Liyana dan Syamsul Yusof bagaikan tiada kesudahan.

Terbaru, ibu kepada sepasang cahaya mata ini nekad dengan memfailkan tindakan undang-undang di Mahkamah Sesyen Kuala Lumpur dan dua aduan di pejabat agama.

Tindakan tersebut di ambil ke atas wanita dikenali sebagai Ira Kazar yang didakwa menganggu rumah tangga dan kehidupannya selama ini.

Dalam satu temu bual  bersama Harian Metro, isteri kepada Syamsul Yusof berkata tindakan tersebut adalah jalan terbaik selepas empat tahun rumah tangganya diganggu serta demi maruahnya yang telah tercalar.

“Benda ni takkan jadi kalau pihak ketiga tu tak cabar saya. Dia kata bila nak saman, suruh peguam kau buat kerja cepat sikit. Jadi kami failkan dua saman.

“Empat tahun saya berdiam diri untuk bagi dia peluang. Kalau boleh saya tak nak selesaikan masalah ini di mahkamah dan biarkan satu Malaysia tahu. Tapi,  sudah sampai ke tahap ini, saya rasa ia biadap,” katanya.

Sarah berkata lagi, sebelum mengambil tindakan tersebut dia juga mengakui was-was apatah lagi selepas memikirkan mengenai perkahwinannya dan keluarga.

Masa itu, saya masih fikir apa akan jadi pada saya, keluarga dan perkahwinan kami. Masa itu, saya mungkin tidak matang juga dan tidak nampak hala tuju.

“Selepas buat solat istikarah dan balik daripada umrah, baru saya nampak jalan. Saya buat untuk diri Sarah, keluarga saya. Sampai bila nak kena pijak macam ni?” luahnya.

Dalam pada itu, ibu kepada dua cahaya mata itu juga berkata dia sangat lega berbuat demikian serta berharap apa yang dilakukannya dapat membuka mata mereka di luar sana yang senasib dengannya.

“Untuk wanita yang mempunyai masalah seperti saya, saya dah buka jalan untuk korang. Lepas ini, sesiapa nak ambil orang punya, boleh fikir-fikirkan dahulu. Saya nak pesan juga, dah ambil orang punya duduk diam-diam. Jangan dah ambil orang punya dok canang sana sini, nak kacau. Jangan kacau orang,” katanya.

Sebelum ini, rumah tangga Syamsul dan Sarah didakwa dilanda masalah disebabkan kehadiran orang ketiga.

Puteri Sarah juga mengakui sudah tidak tinggal sebumbung dengan Syamsul, malah, mendakwa suaminya tahu kenapa dirinya bersikap ‘dingin’.

Puteri Sarah, 37, berkahwin dengan Syamsul pada 8 Mac 2014 dan dikurniakan dua cahaya mata iaitu Syaikhul Islam serta Sumayyah.

Sumber: Harian Metro


Ibu Anak Sorang Ni Tunjuk Cara Buat Lampu Dinding. Memang Wow Sebab Murah & Cantik!

Kalau diberi pilihan untuk tinggal di rumah yang sempurna cantik berhias, tentu semua antara kita mahukannya. Namun bila memikirkan kos-kos yang perlu dibayar untuk memperindahkan ruang kediaman dengan pelbagai macam elemen dekorasi, keinginan tersebut boleh terbantut di tengah jalan.

Jadi apa kata, yang mana teringin hendak ada lampu tergantung di dinding untuk menyerikan ruangan kediaman, lakukan apa yang dibuat oleh wanita ini. Semuanya boleh dibuat sendiri dan menariknya kos yang digunakan cukup murah. Pun begitu kesannya mampu mencipta mom wow pada kediaman.

Jom ketahui apa yang dilakukannya.

Lampu dinding bajet Eco

Seperti dijanjikan, hani kongsi langkah-langkah nak buat lampu dinding dari barang-barang Eco ni. Sebenarnya tutorial untuk buat lampu dinding dah banyak kat Facebook haha tapi berbeza-beza lah cara orang buat.

Tapi yang hani kongsikan ini cara yang mudah dan praktikal bagi hani. Apa-apa cara pun yang penting di mata kita cantik itu yg utama

Benda yang perlu ada :

L-shape bracket – Eco RM2
bakul plastik – Eco RM2
lampu bateri – Eco RM2
plastik hook (hook ni special sbb dia punya hook boleh laras kedudukan pencangkuk dia) – Mr. DIY RM1.60 (utk 6 pcs, gambar dalam komen)
cat spray (hitam) – Eco RM2 (optional)
cable tie (hitam) – hani beli dari Eco juga

Keperluan lain
soldering gun

Cara Buat :

2. Masukkan cable tie dalam lubang.

3. Tetapkan kedudukan L-shape bracket. Dan “ikat” bracket tu dengan cable tie.

4. Dah siap. Bagi hani cara ni senang. Tinggal nak screw kan ke dinding je.

5. Pandangan dari dalam bakul. Nampak tak cable tie tu? Potong lebihan cable tie utk lebih kemas. Tampal ‘hook’ yg boleh laras beli kat Mr Diy tadi. Jangan risau hook ni kuat. Dah 3 bulan gantung lampu kat situ tak jatuh pun.

7. Kat lampu tu hujung nya ada penyangkut. Boleh sangkut je kat ‘hook’ tu. Kalau nak on -off button atau nak tukar bateri senang. Tanggalkan je lampu tanpa usik bahagian lampu yang lain.

8. Screwkan ‘L-shape bracket’ kat dinding. Ada yang pasangkan terbalik (upside down). Terpulang pada citarasa masing2. Hani lebih suka pasang mcm ni supaya nampak corak beralun pada bracket tu.


Bila Anak Tercekik & Tersedak, Ibu Jangan Cemas, Sila Lakukan 4 Langkah Ini Ya

Usah pandang ringan jika anak anda tersedak setiap kali minum susu atau menjamah makanan kegemarannya. Jangan kata bayi, kanak-kanak berusia tiga tahun ke atas juga berisiko mengalami masalah ini.

Banyak kematian melibatkan bayi tersedak susu dicatatkan di negara kita. Hal ini membuktikan masalah anak tersedak dan tercekik makanan adalah masalah yang tidak boleh dipandang ringan.

Apa yang perlu anda lakukan jika anak kecil anda tercekik dan tersedak serius yang serius?

#Langkah 1 – Halakan Kepala Ke Bawah
Bagi bayi di bawah umur 1 tahun, sebaiknya anda menepuk di belakang badan menggunakan tapak tangan sehingga lima kali sehingga bayi anda mengeluarkan sendawa.

Dengan menggunakan lengan dan paha anda, posisikan kepala dan muka bayi menghala ke bawah dan tepuklah sebanyak lima kali.

#Langkah 2 – Elak Keluarkan Objek
Jika anak-anda tersedak atau tercekik, tetapi masih boleh bernafas dan bercakap, ini bermakna laluan pernafasan masih ada. Ketika ini jangan cuba mengeluarkan objek atau makanan yang tersekat kerana ia mungkin akan menolaknya lebih dalam lagi.

Apa yang perlu anda lakukan adalah mencuba untuk anak kecil anda batuk dengan sendirinya sehingga dia benar-benar pulih. Biarkan dia bernafas seperti biasa.

#Langkah 3 – Menekan Perut
Jika kanak-kanak itu masih dalam keadaan sedar tetapi tidak boleh bernafas atau bercakap atau mukanya sudah mula menjadi biru, apa yang perlu anda lakukan adalah menggunakan teknik menekan perut. Namun anda harus melakukan teknik yang tepat.

Sebagai ibu, tidak salah jika anda mempelajari teknik ini supaya mampu menyelamatkan anak kecil anda.

#Langkah 4 -Minta Bantuan Kecemasan
Namun jika anak anda sudah tidak boleh bernafas, ada baiknya anda segera meminta bantuan kecemasan.

Pastikan anda menyimpan nombor kecemasan seperti nombor hospital terdekat atau ahli keluarga dan jiran yang dirasakan mampu membantu anda. Sementara menunggu bantuan kecemasan tiba, kaedah paling tepat adalah melakukan kaedah CPR kepada anak kecil anda.

Kanak-kanak?
Bagi kanak-kanak pula, apa yang anda boleh lakukan adalah dengan memeluk anak dari belakang dan letakkan tangan di bawah dadanya atau di atas perut.

Kemudian tarik atau ‘sentak’ sedikit kuat supaya makanan yang tersangkut terkeluar dengan sendirinya. Lakukan beberapa kali supaya keadaan anak kembali pulih. Buat dengan yakin.


“Pedulikan Apa Orang Kata, Just Be Yourself!” Gadis 19 Tahun Berjaya Turun Berat Badan 44 kg

Pastinya setiap orang ada pasang niat untuk memiliki tubuh badan yang ideal, cantik dan sihat bukan? Lagi-lagi bila dulu senang je nak dapatkan berat yang seimbang, tapi sekarang ni bukan takat tak dapat berat seimbang, malah berat mata memandang berat lagi diri menanggung!

Nak mendapatkan tubuh yang diimpikan bukan mudah tau! Tapi, kalau kena dengan gayanya, disiplin dan pengambilan makan insyaAllah one day anda akan kecapi apa yang anda inginkan.

“Izzah yakin semua orang yang diet pun lalui apa yang izzah rasa , perkara yang paling sukar ialah disiplin dan tahan nafsu untuk tak makan makanan kurang healthy tapi izzah selalu cakap dekat diri sendiri . baik susah sekarang , happy tu nanti bcs if izzah boleh tahan sekarang and dapat berat yg izzah nak , soon izzah boleh makan makanan macam tu but still terkawal”, katanya ketika ditemu bual.

Tambahnya, dia terdetik untuk mulakan misi diet atas inspirasi melihat gambar-gambar orang lain yang boleh menurunkan berat badan pada hujung tahun 2019. Baginya, kalau orang lain boleh buat, kenapa tidak dirinya. Jadi dari situ dia diet dan konsisten untuk mendapatkan berat ideal.

Bukan hanya berkongsi kejayaannya dalam menurunkan badan, malah gadis yang berumur 19 tahun ini juga telah berkongsi beberapa tip yang boleh diambil oleh orang ramai untuk mengikut jejaknya! Nak tahu rahsianya? jom tengok!

1. Niat
actually i menyampah everytime baca tips diet yang start dengan niat, like kenapa ek ha gitu . tapi i dah faham sekarang bcs bila niat you tu salah, you punya konsisten tu tak lama. cari the reason korang nak diet, sebab siapa sebenarnya?

2. Disiplin/Konsisten
benda ni susah sebenarnya, cara dia satu je . PAKSA tapi ada limit so lama lama you akan biasa dengan cara pemakanan baru lepastu you akan rasa lain if you tak jaga makan. you akan rasa takut dah nak sentuh makanan yang kurang healthy.

3. Minum Air Kosong
for beginner, just cut the sugar . minum air kosong 25kg 1liter . so if you 50kg then minum 2liter . biasakan minum banyak bfr makan so you akan rasa kenyang cepat. cut sugar ni susah tapi nak tanak you kena buat 😉

4. Pemakanan
okay i cerita part i dulu, for starting i amalkan eat clean which is no more minyak, kuah, just bakar/sup/kukus smtg like that. korang kena eat clean , wajib ! untuk start, korang kena biasakan takmok minyak minyak.

5. Bersenam
izzah tk suka sangat workout or bersenam. izzah lagi suka join any sport’s game. but so far dalam my diet journey, i tak bersenam sangat . ikut mood, kalau rasa nak bersenam i akan buat simple workout or walk 4-5 round tasik.

tapi kalau bersenam lagi bagus, so at least korang berjalan pun dah okay . like every petang tu jalan dekat taman, keluar peluh gitu 😉

Peduli apa orang kata pasal diri you , just be yourself


“Hilang Semangat, Rindu Keluarga & Rasa Bukan Ibu Yang Baik.” Luahan Doktor Ini Cukup Meruntun Jiwa!

Tak mampu kita ungkapkan dengan kata-kata akan pengorbanan mereka dalam memastikan pesakit dirawat dengan baik. Biarpun penat badan hanya Tuhan yang tahu, apalagi memikirkan hal keluarga yang ditinggalkan dek kerana tuntutan tanggung jawab.

Bukan mudah untuk petugas kecemasan yang juga berkhidmat sebagai frontliner dalam melaksanakan tanggung jawab memerangi virus yang kian meruncing ini. Silap-silap diri sendiri yang menajdi mangsa. Semoga semua pihak keselamatan dan fronliner yang bertugas dilindungi dan dijauhkan dari sebarang musibah.

Assalamualaikum wbkt

Salam sejahtera saudara saudari yang dikasihi,

Izinkan saya menitip sepatah dua kata untuk tatapan rakyat Malaysia yg saya sayangi. Saya merupakan salah seorang pakar perubatan kecemasan yang berkhidmat sebagai frontliner di Sabah. Saya masih ingat, kami mengekalkan prestasi “0” sehinggalah 11/3/2020 di mana kami dipanggil secara mengejut ke bilik pengarah untuk dimaklumkan bahawa kami sudah mempunyai kes covid positive di negeri ini.

Walaupun persediaan sudah dibuat, kami tahu bahawa situasi ini pastinya mendatangkan satu fenomena yang gamat di kalangan masyarakat. Maka pada hari sama kami mengeluarkan tent bencana sebagai sebahagian dari pelan kontingensi kami. Saya terpaksa pulang untuk mengambil anak dan seterusnya datang semula ke hospital untuk menyempurnakan tugasan yg masih belum selesai. Hampir jam 1 pagi, barulah saya mendukung anak saya yg sudah keletihan tidur kerana ditinggalkan ibunya( saya tiada penjaga) di hospital dek kerana tugas.

Hari hari berlalu sungguh mencabar. Staf kesihatan kami terpaksa mengambil sampel dan bertugas di dalam khemah yang panas dan tidak selesa. Lapar dan dahaga usah dikiralah. Saya dan rakan setugas berlari lari dari satu tempat ke tempat yang lain untuk menghadiri mesyuarat pelbagai ad hoc. Pada masa yang sama kami ada pesakit yang perlukan CPR dan kes denggi berdarah. Memerhatikan staf saya yang penat, saya malu untuk mengeluh. Mungkin lebih tepat “Saya tidak sampai hati”..😭😭

Saya masih terus bekerja walaupun kepenatan dari hari ke hari terus terasa. Sebak di hati melibat anak yang dijaga memakan makanan segera hampir setiap hari. Kebajikan staf dan carta alir kerja pesakit harus dilengkapi kerana kedatangan pesakit menjadi semakin ramai. Hari hari yang mendatang sangat mencabar. Saya mula hilang semangat. Saya rindukan keluarga. Saya rasakan saya bukan seorang ibu yang baik. Segenap perasaan ini menjadikan saya menangis setiap pagi. Saya trauma mendengar bunyi telefon dan message. Semuanya datang bertubi2 ditambah dengan keletihan fizikal😩😩

Saya pasti, situasi yang hampir sama dengan di atas dilalui oleh rakan rakan setugas yg lain. Mereka meninggalkan keluarga dan mereka yg tersayang untuk berjuang demi negara. Apa tuan tuan dan puan puan fikir mereka tiada perasaan takut? hiba? Sedih? Risau? ??

We are the most knowledgable person to start with berkaitan penyakit ini. We know what it can do and to what extend it does. Kamilah org yg patut cabut lari awal awal. Tapi kami tetap ke tempat bertugas kami, masih membuat saringan pesakit, masih melayan kerenah masyarakat yg pelbagai. Sedih hati melihat masyarakat yg pentingkan diri, degil tidak mendegar kata, menggunakan nama Tuhan untuk membalas nasihat dari KKM. Anda fikir kami suka suka buat semua ini? Anda fikir hanya kerana elaun rm 400 kami bekerja menyerah nyawa setiap hari?😡

Kami kerja kerana “tanggungjawab”! Sila fahami. Tanggungjawab = amanah. Amanah ini yg diletakkan oleh Allah antara perkara yg paling mulia. Amanah ini jika tidak dijalankan menjadi besar dosanya. Jika merawat pesakit dan sebagainya adalah amanah ini, apakah amanah anda???

Peganglah perintah berkurung ini dengan sebaik baiknya. Duduk di rumah, keluar hanya bila perlu, buat social distancing. Susahkah kalau dibandingkan dgn amanah kami yg kene CpR pesakit, intubate pesakit dan sebagainya??

Janganlah nanti kita ditanya oleh Tuhan “ wahai manusia, kenapakah kamu menjadi perosak di muka bumi ini dengan tidak menjadi khalifah yang sepatutnya??”

Renungkan ayat surah Al Maidah ayat 33.

Harap semua yang membaca terkesan.

Educatelah ahli keluarga dan rakan rakan. Jgn jadi manusia yg pentingkan diri. Allah melihat segala- galanya. Bantulah kami..

Please..😭😭😭😭😭😭😭


Adik Beradik Mekyun Kumpul Duit Beri Sumbangan Pada Anak Yatim, Ajak Orang Ramai Kongsi Rezeki!

Tak dinafikan, bulan ramadan yang mulia ini selain daripada masing-masing berebut menambah amal ibadah dengan mengerjakan ibadah sunat, malah ada juga yang mengambil kesempatan dengan menyantuni anak-anak yatim dan asnaf dengan memberi sumbangan pada mereka.

Turut sama membuat perkara yang demikian, pempengaruh media sosial yang berbangsa cina, Mekyun baru-baru ini memberi sumbangan berbentuk barangan keperluan kepada anak-anak yatim di Pusat Jagaan Kesayangan Mumtahanah, Kelantan.

Perkara itu dikongsikan oleh abangnya iaitu Wee Chuan Chin atau lebih dikenali sebagai Abe Wee di laman Instagramnya.

Malah, baru-baru ini, menerusi hantaran yang dimuat naik oleh salah seorang adik beradik Mekyun iaitu Wee Chuan Chin di laman Instagramnya, mereka telah memberi sumbangan berbentuk barangan keperluan kepada anak-anak yatim di Pusat Jagaan Kesayangan Mumtahanah, Kelantan, semalam.

“Tadi Abe Wee, Abe Jay & Mekyun singgah Pusat Jagaan Kesayangan Mumtahanah kat Kelantan. Ada dalam 28 budak kecil comel kat sana. Kami sama-sama kumpul duit, sumbangkan barang keperluan macam beras, biskut, tepung, gula, susu, milo dan beberapa barang lagi.

“Masa kitaorang sampai, budak2 keluar pintu dengan excitednya, terus datang salam dan peluk peluk kita. Tersentuh betul,” katanya di ruangan kapsyen.

Bukan hanya itu, mereka juga turut memberi duit raya kepada anak-anak yatim tersebut. Dalam pada itu, Abe Wee berharap agar perkongsiannya itu mampu membuka mata orang ramai untuk membantu golongan yang memerlukan dan secara tidak langsung, berpeluang untuk mengumpul pahala pada bulan yang mulia ini.

“Kami ada juga bagi duit raya. Tak perlu penjaga cakap apa-apa, mereka sendiri pandai beratur dalam satu garisan. Bila ambil gambar, semua gembira betul. Bila tengok balik gambar, tersenyum Abe Wee.

“Dalam Malaysia ni, terdapat banyak lagi rumah-rumah anak yatim. Jangan lupa nak ambil peluang mengumpul pahala & kongsi rezeki sama-sama okay.

“Semoga korang dapat juga share post ni kepada orang lain. Abe Wee harap dapat meningkatkan sumbangan bukan terhadap rumah kebajikan ini sahaja, tapi kat satu Malaysia juga,” jelasya lagi.

Meninjau di ruangan komen, rata-rata sebak melihat kebaikan yang dibuat oleh keluarga Mekyun. Malah, ramai yang mendoakan kebaikan mereka ini diberikan ganjaran olehNya.

Bagi yang baru mengenali, Mekyun dikenali ramai kerana fasih berbahasa Melayu dan menggunakan loghat Kelantan untuk berkomunikasi bersama keluarga dan pengikutnya.

Sumber: Instagram @weechuanchin


”Rezeki Dapat Suami Baik & Menghargai, Alhamdulillah.” Hadiah Anniversary Jep Untuk Sari Yanti Raih Perhatian. Cantiknya!

Tarikh perkahwinan adalah momen yang cukup diingati bagi setiap pasangan suami isteri, termasuklah juga pelawak dan penyampai radio Jep Sepahtu bersama aktres Sari Yanti.

Yang pasti tarikh disatukan itu menjadi detik bersejarah bersatunya dua jiwa sebagai pasangan suami isteri yang sah.

Bagi pasangan sama cantik sama padan ini, detik 25 februari ini genap lima tahun usia perkahwinan mereka. Bahagia dikongsikan bersama sementelah dengan kehadiran tiga cahaya mata melengkapi rumahtangga mereka.

Dalam satu perkongsian menerusi Instagramnya,  Sari Yanti  menerima hadiah ulang tahun perkahwinan  daripada suaminya, lebih awal dari tarikh sepatutnya.

Pemilik nama sebenar  Sari Yanti Datuk Mohamad Nazari  menerima seutas jam tangan mewah  jenama Franck Muller dari Jep.

Ibu kepada lima cahaya mata ini melahirkan rasa syukur dan mendoakan agar perkahwinan mereka kekal hingga akhir hayat.

Sekadar makluman,  Jep atau nama sebenarnya Mohd Nadzri Zainal Abidin mendirikan rumah tangga bersama Sari Yanti pada 25 Februari 2017 dan dikurniakan tiga cahaya mata iaitu Dariya Inara, 4, Muhammad Khidir, 2, dan Abu Bakr, 1.

Sari juga mempunyai dua lagi cahaya mata lelaki menerusi perkahwinan terdahulu bersama bekas suami, Mohd. Eddy Casmady Che Hussien iaitu Barr Al Aliy dan Baasit Al Haq.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Walaupun Sedih, Saya & Suami Reda.” Ibu Kongsi Berita Baby Nishka Meninggal Dunia Selepas 4 Bulan Bertarung Nyawa

Selepas bertarung nyawa melawan penyakit kanser otak dan kanser buah pinggang, Kyfa Nishka Al-Kautsar Mohd Farham meninggal dunia di Unit Dependensi Tinggi (HDU) Hospital Universiti Sains Malaysia (HUSM), Kubang Kerian.

Bayi berusia empat bulan itu menghembuskan nafas terakhir pada 4.30 petang semalam di sisi kedua ibu bapa dan ahli keluarga.

Ibu Nishka, Khairiah Kamarudin, 35, memberitahu, dia dan suami, Mohd Farham Che Ahmad, 36, reda dengan pemergian anak bongsu daripada lima beradik itu.

Katanya, anaknya tenat sejak semalam apabila tidak mampu membuka mata dan tidak memberi tindak balas.

“Saya mengucapkan terima kasih kepada semua yang mendoakan Nishka dan mereka yang sentiasa memberi sokongan kepada saya serta suami.

“Walaupun sedih, namun saya dan suami reda dengan pemergian anak kerana dia terlalu kecil untuk menanggung derita. Sejak semalam Nishka tenat dan tidak memberi sebarang maklum balas. Memang kami sekeluarga sudah bersedia dengan sebarang kemungkinan.

“Walaupun sedih, ini semua takdir Allah dan bersyukur pemergian Nishka dipermudahkan,” katanya lagi.

Khairiah berterima kasih kepada semua pihak yang selama ini mendoakan Nishka serta kakitangan HUSM yang banyak berjasa kepada keluarganya.

Nishka disahkan menghidap kanser otak (Medullablastoma) tahap empat selepas 21 hari dilahirkan dan turut dikesan menghidap penyakit kanser buah pinggang bulan lalu.

Khabar duka ini turut dikongsikan selebriti tempatan, Mawar Karim yang sebelum ini pernah melawat bayi comel berkenaan.

“Al- Fatihah. Inna lillahi wa inna ilayhi raji’un. Baby Nishka berehat la di syurga menanti awak di sana. Setelah berjuang bertarung nyawa. Allah lebih sayang kan baby Nishka. Ibu bapa baby Nishka akan tunggu di syurga ya anak..

“Kami sayang baby Nishka. Mari kita sedekah Al Fatihah dan doa kan baby Nishka @kheriykhairiah_nishkaofficial.

“Menerima panggilan dari ibu baby Nishka mengatakan baby Nishka dah meninggal dunia. Sejujurnya memang tidak mampu untuk saya melihat anak syurga ni tabah bertarung nyawa,’ ujar Mawar melalui Instagram miliknya.


Bijak Hias Rumah Apartment, Pemilik Ini Berjaya Tukar Nampak Macam Kondo. Bajet Pun Murah!

Setiap pasangan suami isteri sudah tentu idamkan sebuah rumah yang cantik. Dengan itu tentu idea transformasi untuk mengubah kediaman memerlukan kreativiti. Namun pada masa yang sama kos material juga diambil kira.

Sebagaimana pasangan suami isteri ini telah melakukan transformasi yang unik apabila rumah apartmentnya yang merupakan rumah pertamanya telah berubah wajah menjadi macam kediaman kondo. Biarpun luaran rumah nampak biasa-biasanya aje, tetapi apabila melangkah kediamannya, tentu pandangan mata kagum melihat hasil kreativitinya.

Rumah Flat, Tapi Dekorasi Ala Kondo! Hasil Beli Barang Sendiri Hanya Kos Upah Aje.

Jenis kediaman: Rumah apartment

WAINSCOTING HANYA RM250 BUAT SENDIRI BERBANDING UPAH ORANG BUAT CECAH RM1K

“Total saya renovate rumah tak sampai RM10k (upah pekerja sahaja) kerana barang2 seperti jubin lantai, sinki bilik air, pintu, sliding door dan sebagainya saya beli sendiri, survey di kilang2 jubin. Wainscoting juga saya dan isteri saya buat sendiri dgn bajet RM250 sahaja berbanding upah org buat sampai RM1k.”

TAK PERLU PERABOT MAHAL YANG PENTING NAMPAK MEWAH DAN ELEGAN.

SEBELUM/ SELEPAS

KREATIF

RUANG TAMU

SUDUT GAMBAR FAMILI

RUANG KOLEKSI

RUANG TAMU

BILIK MANDI/ TANDAS

RUANG DAPUR

Menarik kan! Moga perkongsian ini memberi idea untuk kita tatahias kediaman. Walaupun kediaman sederhana, tetap boleh ditatahias agar setaraf kondo atau rumah teras. Semoga berjaya!


“Usia Cecah Hingga Ratusan Tahun.” Pokok Keladi Bernilai Ratusan Ribu Sepokok Ini Tarik Perhatian Netizen.

Berita baik peminat pokok keladi! Harga keladi jenis Alocasia New Guinea Gold mampu mencecah RM100,000 hingga RM200,000 sepokok! Pokok keladi ini juga mendapat jolokan Keladi emas 916 ekoran hargnya yang mahal.

Peniaga Peniaga, Abdul Halim Yusuf, 35, ketika ditemui di Mini Fiesta Keladi Viral dan Flora di Pusat Transformasi Luar Bandar (RTC) Tunjung, Kota Bharu menjelaskan harga berkenaan berdasarkan kesenian yang ada pada keladi itu daripada segi bentuk ubi, lenggok dahan daun, warna yang lebih menyerlah, corak daun dan saiz keladi.

Pokok keladi ‘mewah’ ini dikatakan boleh mencecah ketinggian sehingga dua meter dan ke atas sekiranya dijaga dengan baik.

Lebih menarik, usia pokok ini boleh mencecah 40 tahun hingga ratusan tahun selain mudah dijaga iaitu hanya perlukan siraman tiga ke empat hari sekali selain cuaca yang panas,

“Harga keladi Emas 916 ini sebenarnya tiada had, semakin besar keladi, harga semakin tinggi.

“Kenapa harga keladi ini mahal sebab apabila ubi keladi ini besar, dia boleh hasilkan anak-anak yang banyak, sehingga satu induk boleh hasilkan 2,000 anak pokok, jadi apabila dijual semula dapat pulangan pelaburan yang lumayan,”

Pendapatan lumayan

Siapa sangka pokok keladi bernilai tinggi ini mampu menjana pendapatan yang lumayan.

Peniaga berkenaan memberitahu sejak hari pertama hingga hari ini, dia sudah menjana hampir RM30,000 jualan keladi termasuk jenis Emas 916, cat tumpah dan albino yang berharga RM3,000 hingga RM8,000 sepokok.


Ibu Ayah Nak Hukum Anak Biar Berpada-Pada. Elak Sentuh Anak Ketika Stres, Boleh Undang Bahaya!

Tak dinafikan, sekarang ni semua hidup dalam tekanan fikir pelbagai cara untuk meneruskan kelangsungan diri dan keluarga supaya tidak putus dari mendapat rezeki.

Manakan tidak, kehadiran virus yang menggemparkan seluruh dunia kini menjadi asbab seseorang boleh hilang pekerjaan dan punca putusnya pendapatan. Bagi yang dewasa, setakat ikat perut masih lagi mampu tapi tidak bagi anak-anak yang masih kecil yang bukan sahaja perlu sediakan kelengkapan mereka, malah pemakanan mereka perlu dijaga supaya mendapat zat yang mencukupi.

Dek kerana masalah yang membelenggu, ada pula sesetengah ibu bapa melepaskan tekanan mereka pada anak-anak. Lebih-lebih lagi bila mereka buat sesuatu yang salah sehingga boleh membangkitkan amarah ibu ayah, sampai ada yang sanggup cederakan anak-anak mereka.

Saya paling takut bila mak ayah jadi tertekan dan naik angin bila menguruskan ramai anak kecil di rumah.

Mudah sangat kita jadi hilang kawalan dan mula menghukum anak dengan cara yang sebenarnya sangat bahaya pada mereka.

5 cara hukuman ni sangat bahaya untuk anak

1) Pukul kepala dan muka anak

Banyak organ yang penting ada pada kepala anak. Kepala anak yang dipukul boleh tercedera sehingga berlaku gegaran (cerebral concussion) dan pendarahan dalam otak. Tempurung kepala boleh retak.

Mata boleh cedera sehingga cacat penglihatan anak. Telinga boleh cedera hingga pecah gegendang telinga.

2) Campak anak ke lantai dan dinding.

Bila terlalu marah, ada anak yang dicampak umpama patung permainan. Kesannya, dahi jadi luka, tangan patah, bibir pecah, badan jadi sakit sebab lebam.

3) Baling barang pada anak.

Objek yang keras boleh mencederakan anak. Buku atau permainan yang dibaling boleh buatkan anggota badan anak luka berdarah.
Menghukum anak mestilah dengan niat untuk mendisiplinkan anak dan bukannya untuk mencurah segala rasa marah pada anak.

4) Pukul sampai luka dan lebam.

Lebam dan luka pada badan anak yang kecil dikira keterlaluan. Tak patut untuk seorang budak menanggung sakit disebabkan lebam berhari-hari lamanya.
Jangan terkejut kalau anak kita menyimpan dendam sehingga mereka sudah dewasa.

5) Menggoncang anak.

Inilah yang paling saya takutkan. Bayi atau anak kecil yang digoncang terlalu kuat. Akibatnya sangat teruk.
Anak boleh ada pendarahan yang banyak dalam otak sehingga seluruh otak bengkak, ada pendarahan dalam mata dan patah tulang rusuk serta tulang belakang.


“Lahirnya Bayi Yang Bakal Jadi Ketua Suatu Hari Nanti.” Isteri Selamat Bersalin, Alam Wakaka Timang Anak Lelaki!

Penari profesional, Alam Wakaka berkongsi berita gembira selepas isterinya, Nurul Alisya Najwa selamat melahirkan cahaya mata sulung mereka.

Perkongsian tersebut dimuatnaik menerusi laman Instagram pemilik nama sebenar, Muhamad Haslam Abdul Rahman.

Dia melahirkan rasa syukur kerana isteri dan anak lelakinya itu kini berada dalam keadaan yang stabil tanpa sebarang komplikasi.

“Assalamualaikum dunia. Syukur ke Hadrat Illahi. Alhamdulilah segala puji milik Allah. Hari ini lahirnya seorang bayi yang bakal menjadi ketua suatu hari nanti.

“Keadaan Alisya dan bayi stabil terima kasih pada doktor dan nurse yang sangat baik memberi layanan yang terbaik buat isteri saya serta semua yang mendoakan kesejahteraan mereka berdua,” tulisnya menerusi kapsyen.

Alam turut menzahirkan penghargaan kepada doktor dan petugas hospital yang telah merawat serta menjaga isteri dan anaknya itu dengan baik.

Malah, juara program So You Think You Can Dance musim pertama ini berterima kasih kepada semua pihak yang telah mendoakan kesejahteraan isteri dan anaknya itu.

Dalam perkongsian Alam sebelum itu, dia memaklumkan isterinya itu bakal menjalani prosedur pembedahan bagi melahirkan cahaya mata sulung mereka itu.

Untuk rekod, pasangan ini telah mendirikan rumahtangga mereka pada tanggal 7 Mac 2021.


Cantik Bak Ibunya. Wajah Terkini Puteri Ameerah, Raih Perhatian, Persis Ibunya Azrinaz Mazhar.

Muat naik terkini selebriti Azrinaz Mazhar Hakim  menarik perhatian ramai wargamaya  di media sosialnya.

Azrinaz telah berkongsi dua foto anak perempuannya yang kini semakin meningkat dewasa.

Foto berkenaan memaparkan Puteri Ameerah atau Yang Teramat Mulia Paduka Seri Pengiran Anak Puteri Ameerah Wardatul Bolkiah iaitu anakanda kepada Azrinaz dengan perkahwinan terdahulunya bersama Sultan Brunei, Duli Yang Maha Mulia Sultan Haji Hassanal Bolkiah Mu’izzaddin Waddaulah.

Dalam pada itu, di posting yang sama, bekas personaliti TV, ini memberi ucapan di media sosial, sempena hari  ulang tahun kelahiran Sultan Haji Hassanal Bolkiah Mu’izzaddin Waddaulah yang ke -75 tahun.

My sweet lil girl #awb walking alongside with her father. Happy Birthday HM The Sultan Of Brunei.

Selain Puteri Ameerah, seorang lagi anakanda Azrinaz yang berada di Brunei ialah Putera Wakeel atau Duli Yang Teramat Mulia Paduka Seri Pengiran Muda ‘ Abdul Wakeel

Warganet teruja melihat wajah terbaru Puteri Ameerah

Melihat foto berkenaan, warganet meluahkan rasa teruja apabila melihat wajah anakandanya mirip wajah selebriti ini.

Sumber: azrinazmazharhakim

Keluarga Talk: Pengorbanan Seorang Isteri Demi Bahagiakan Keluarga. Sebak!


Ibu Ni Sedih Pengasuh Suka-Suka Potong ‘Bangs’ Rambut Anak, Akhirnya Reda!

Tidak dinafikan ada sahaja ibu ayah yang suka untuk menyimpan rambut anak lelaki sedikit panjang. Bagi mereka ia kelihatan cukup comel ditambah pula dengan pipi anak yang tembab, merasakan gaya tersebut cukup sesuai dan sepadan.

Jadi tidak hairanlah bagi ibu muda ini yang dikenali sebagai Madam Ain mengambil keputusan untuk membiarkan rambut anak lelakinya sedikit panjang. Apa yang pasti, rambut anaknya dilihat lebat, lurus dan siap ada ‘bang’ yang menutup bahagian dahi. Sekali pandang memang buat orang geram, Aydan seperti kanak-kanak Korea.

Pun begitu baru-baru ini Ain dikejutkan dengan penampilan anaknya sendiri tatkala datang menjemput dari rumah pengasuh.

Perubahan ketara dapat dilihat apabila rambut di bahagian hadapan telah dipotong dan ini membuatkan ibu ini sedih dan sukar untuk menerima gaya rambut baharu anaknya itu.

Apatah lagi pengasuh anaknya itu tidak meminta sebarang persetujuan daripadanya terlebih dahulu.

Mama Dah Move On

Walau bagaimana pun, dalam muat naik video yang dikongsikan di akaun tiktok miliknya, dia menjelaskan sudah reda dengan apa yan terjadi dan meminta netizen tidak terus berbalah mengenai apa yang telah berlaku.

Menjengah ke ruangan komen, rata-rata netizen meluahkan rasa terkilan dengan apa yang berlaku namun tetap bersangka baik dengan tindakan pengasuh tersebut. Mungkin apa yang dibuatnya itu adalah seperti melayan anak sendiri.

Maklumlah rambut sudah panjang, lalu ambil keputusan untuk memotong sedikit rambut untuk memberi keselesaan pada anak tersebut.

Sumber : TinTok Madamainn

Jika berminat boleh juga sertai event lawatan ke Escape secara virtual pada 6 Ogos ini. Bukan itu sahaja, malah lagi aktiviti menatik menanti anda. Jadi jangan lepaslan peluang segera hubungi nombor yang terdapat di dalam poster di bawah.


Restoran Terapung Ini Tawar Harga Berbaloi Makanan Laut, Wanita Ini Kongsi Pengalaman, Bikin Netizen Teruja!

Bercuti dan makan bersama keluarga adalah  momen yang mengembirakan semua orang.

Namun, situasi dikenakan ‘caj’ terlampau mahal hidangan yang ditempah untuk hidangan keluarga tentu memberikan ‘kejutan’.

Sebagaimana viral baru-baru ini sebuah restoran terapung di Langkawi yang mengenakan bayaran makanan sebuah keluarga pada harga lebih RM1000.00.

Rentetan daripada kisah itu, wanita ini turut berkongsi sebuah restoran terapung di Krabi, Thailand yang menawarkan hidangan makanan laut fresh termasuk ikan siakap. Malah harga juga berbaloi dengan menu yang hidangkan.

Ikuti perkongsian beliau.

Ini restoran kawan kita di Krabi. Restoran terapung juga. Terletak di Koh Klang. Nak ke sana kena naik bot. Ikan, ketam, udang semua segar- segar dan hidup lagi. Boleh pilih sendiri dari sangkar. Harga mampu milik.

Tak ada caj tersembunyi. Masakan sangat sedap dan setaraf hotel. Diorang pernah menang beberapa anugerah. Ramai pelancong asing mari ke sini sebab agen pelancongan suka bawa makan – makan di sini sambil melawat pulau Klang.

“Food presentation” dia pun macam di hotel. Yang sediakan makanan ni semua chef bertauliah, ada sijil kulinari. Tapi harga tetap mampu milik.

Kita suka mari sini setiap kali ke Krabi. Dah berpuluh kali ke sini. Kadang tu makan gratis je sebab kawan kita tak nak kita bayar. Bila lama tak jumpa, gitulah


“Berendam Air Soda Bikarbonat” Anzalna Kongsi Tip Kurangkan Gatal Chicken Pox

Semenjak kebelakangan ini ramai pula yang jatuh sakit. Maklumlah banyak faktor yang mendorong perkara ini berlaku.

Chicken pox antara penyakit yang normal dan sering berlaku kepada kanak-kanak atau orang dewasa.

Mengimbau kenangan semula, pelakon Anzalna Nasir turut mengambil kesempatan untuk berkongsi tentang pengalamannya mengalami pemyakit ini.

Menerusi perkongsian di laman Instagramnya, empat beradik termasuknya pernah terkena Chicken Pox secara serentak sewaktu berada di Canada.

“Missing @diananasir86 sebab anak-anak dia berjangkit chicken pox first day of Raya. Kesian @the_angguns.

“Tiba-tiba teringat waktu kami empat beradik (@nazirahnasir97 dalam perut mama) kena chicken pox serentak kat Canada,” tulisnya.

“Doctor kat sana suruh berendam air Bicarbonate of soda dalam bathtub untuk kurangkan gatal dan tak tinggalkan kesan,” kongsinya.

Selain itu, Anzalna juga sempat memberi saranan dan nasihat kepada para ibu di luar sana agar mencuba tip yang diberikan serta elakkan keluar rumah.

“Siapa anak yang kena chicken pox can try dan siapa yang kena tu tolong la duduk rumah jangan selfish,” luahnya.

Untuk rekod, Anzalna diijab kabulkan dengan suami, Mohamad Hanif Mohamad Zaki pada 21 Februari 2016 dan dikurniakan dua cahaya mata lelaki, Mohamad Eidrees dan Mohamad Emirhan.

Sumber: Instagram Anzalna Nasir


5 Bahan Ni Rupanya Boleh Hilangkan Masalah Kasut Berbau, Sila Cuba Ni!

Terpaksa buka kasut dikhalayak ramai? Argh sudah…ini memang masalah besar. Mana taknya, bau kasut yang semakin menjadi-jadi sejak kebelakangan ini buat kita rasa rendah diri.

Rasa susah hati bila alami perkara sebegini. Takut mengganggu dan rasa kurang selesa orang lain. Kaki berpeluh antara punca masalah kaki berbau. Namun ada juga sesetengah jenis kasut yang kurang sesuai dengan kulit kaki dan bertindak balas dengan kaki kita. Bakteria yang hidup akan mengeluarkan asid dan menjadi punca bau busuk pada kasut.

Bila kasut dan kaki dah berbau, apa yang harus kita buat? Petua-petua merawat kaki secara semulajadi ini pasti boleh membantu anda.

1. Rendam dalam air garam
Isikan satu baldi besar dengan air suam kemudian masukkan 2 sudu makan garam. Rendam kaki selama 20 minit. Lakukan setiap hari selama dua minggu. Garam akan mengurangkan kelembapan pada kaki dan secara tak langsung mengurangkan
bakteria pada lapisan kulit.

2. Rendam Cuka
Campurkan satu bahagian cuka bersama dua bahagian air dalam bekas. Rendam kaki selama 30 minit sekali sehari dalam jangka masa seminggu. Apabila kaki kering, bakteria sukar untuk hidup.

3. Air rebusan teh
Masukkan dua uncang teh hitam dan satu jag air ke dalam periuk. Rebus selama 15 minit. Masukkan dua jag air sejuk dan gaul kemudian tuang dalam baldi. Rendam kaki anda selama 30 minit dan lakukan sekali sehari dalam seminggu.

Asid dalam teh mengecilkan liang roma dan seterusnya mengurangkan perpeluhan. Ia juga bertindak sebagai antibiotik yang dapat membunuh bakteria. Selain itu, anda juga boleh meletakkan uncang teh pada kasut yang berbau untuk menyerap
semua bauan yang tidak menyenangkan!

4. Sembur bahagian dalam kasut
Sembur bahagian dalam kasut dengan semburan disinfectant yang khusus untuk kasut. Biasanya jenama kasut terkenal seperti atau sesetengah farmasi ada menjual semburan seperti ini. Ia mengandungi ethanol yang mampu membunuh bakteria. Lakukan yang sama pada stokin bersih kemudian letak dalam kasut semalaman agar semburan itu dapat meresap pada kasut.

5. Tabur tepung jagung
Jika tiada semburan disinfectant, boleh gantikan dengan tepung jagung atau bedak talkum yang tidak terlalu wangi. Ia akan meresap semua kelembapan dalam kasut.

Selamat mencuba.


Yang Kerap Sakit Kepala, Dr Ni Kongsikan Cara Buat Tonik Untuk Rawat Dengan Berkesan!

Siapa sahaja yang tidak pernah sakit kepala, kadang-kadang sampai tidak tahu hendak amalkan apa lagi agar sakit kepala tidak kerap mengganggu. Kalau boleh kita sendiri tidak mahu terlalu kerap menelan ubat tahan sakit. Bimbang juga kesan sampingan di kemudian hari.

Jadi apa kata, anda amalkan petua yang dikongsikan oleh Dr Rizal Abu Bakar untuk dijadikan sebagai tonik untuk merawat rasa sakit kepala tersebut. Menariknya lagi, amalan minum air yang dikenali sebagai air hikmat  yang dikongsikan ini, dapat memberi manfaat untuk mengembalikan tenaga dan memberi ketenangan emosi. Senang cakap, baik untuk emosi dan fizikal.

Menarik bunyikan bukan?

Jadi usah tunggu lagi, jom semak satu persatu bahan-bahan yang digunakan dalam menghasilkan air hikmat tersebut.

Saya ada satu petua untuk kembalikan balik tenaga. Fokus dan ketenangan. Pada emosi. Pada mental serta pada fizikal tubuh. Yang kerap sakit kepala tu. Ni tonik untuk rawatnya.

Saya namakannya sebagai air hikmat. Saya letak 4 bahan superpower dalamnya.

– Gojiberries

– Gula kelapa OCOC

(Optional – daun pandan, halia)

Longan kering ni bantu rendahkan kolesterol. Ada serat fiber. Ada potassium. Bagus untuk tekanan darah.

Kurma merah ni jarang orang Melayu guna. Yang selalu guna ialah orang Cina.

Ada 3 anti oksida hebat iaitu flavonoid. Carotenoid dan phenolic acid.

Flavonoids bantu hilangkan inflamasi. Juga dikaji dalam konteks kurangkan risiko diabetes, Alzheimer’s dan kanser.

Carotenoids penting untuk kesihatan jantung.

Juga didapati dapat jauhkan risiko penyakit mata seperti katarak dan macular degeneration.

Phenolic acid kurangkan risiko terkena kanser dan penyakit jantung.

Gojiberries tingkatkan imun sistem dan lindungi dari selesema. Paling disukai ialah bab bantu turunkan berat badan

Gula kelapa lagilah. Ciri unik ada inulin. Tiada dalam gula lain. Nilai GI rendah. Mesra diabetes.

Ramai dah bagi feedback. Sejak tukar gula putih dengan gula kelapa.

Badan rasa sihat. Paling padu ialah berat badan menurun. Hanya amal ni.

Hebat bukan?

Caranya cenggini:

Minum ni setiap minggu terutama ketika mental tengah koyak. Badan penat.

Memang padu! Rasanya pun sedap ala ala lai chi kang.

Tak perlu dah ambil pil “Anda ingat saya ada masa untuk sakit kelapa?


“Hanya Tunggu Luar Bilik Doktor…”-Tomok Fobia 2 Anak Lelaki Berkhatan!

Tentunya sebagai ibu ayah yang mempunyai anak lelaki mempunyai pengalaman yang tersendiri membawa anak-anak berkhatan. Apa yang pasti debarnya bukan sahaja dirasai oleh anak-anak kita malah kita sebagai orang tuanya juga turut merasai debaran tersebut.

Begitu juga buat penyanyi Tomok, akui pengalaman pertama membawa kedua-dua anak lelakinya iaitu Arrian Shah Akid, 10 dan Andra Shah Akid,7 berkhatan menjadi detik yang bermakna.

Berkongsi di Instagram miliknya Tomok tidak dapat menemani anaknya ketika proses bersunat kerana sedikit gementar.

“Ayah pulak yang risau ni..insyaallah,semoga di permudahkan buat arrian dan andra untuk bersunat hari ni..amin”

ok jommmmmmm.

Memetik perkongsian di Gempak difahamkan Tomok tidak menemani anak-anaknya berkhatan dan hanya isterinya sahaja yang menemani anak di dalam bilik doktor.

“Saya cuma menenangkan mereka sebelum masuk bilik doktor. Saya tak masuk tengok lah, bukan apa saya agak fobia sedikit. Jadi isteri lah yang menemankan mereka masuk bilik doktor.

Bercerita lanjut berkenaan keaadan anak-anaknya yang selamat berkhatan, Tomok memberitahu mereka semakin pulih.

“Mereka okey pada mulanya dan banyak bertanya. Sudah tentu mereka ada rasa takut dan menagis juga masa hari ertana. Sekarang ereka semain pulih lah.

“Sekarang ni di rumah, isteri saya yang jaga sepanjang dlan tepoh berehat dan beropantang. Mereka pun menikmati tempuh ini dengan bermain video games yang saya belikan.”


Siti Bersyukur Aafiyah Mudah Dijaga Ketika Tunai Umrah. Harap Ini Akan Datang Lagi Membawa Anaknya.

Sungguh inspirasi melihat penyanyi, Datuk Seri Siti Nurhaliza menunaikan umrah bersama puteri kesayangan, Siti Aafiyah Khalid menjadi kenyataan. Turut sama suami  beliau.

Melalui perkongsian di instagramnya, Siti Nurhaliza telah muat naik beberapa gambar dan rakaman video salah satunya ketika beliau dan Aafiyah menuju untuk melakukan Tawaf Sunat.

“Alhamdullillah, pengalaman umrah hujung ramadhan pertama kali buat Aafiyah..

“Pengalaman yg takkan saya lupakan sampai bila bila…Aafiyah anak yg baik & mudah nak di jaga.. Semoga Umrah ini bukan terakhir buatmu anakku..Teruskan menziarahi Masjidilharam, MasjidilNabawi dan inshaaallah impian ibu kita ke MasjidilAqsa pula nanti ye.. 3 Masjid yang perlu kita usahakan utk ziarah bila kita berkemampuan.”

Pengalaman yang amat bermakna

Aafiyah teruja semasa di Masjid Nabawi

Alhamdulillah

Untuk makluman, mereka selamat tiba di Mekah pada 24 Mei lalu.

Sumber: Instgram ctdk


Wanita Ini Pesan, Sibuk Kerja Jangan Paksa Diri Buat Semua Perkara. Tapi 5 Perkara Ni Wajib Kena Buat!

Rumah adalah sebuah kediaman untuk suami isteri membina sebuah kehidupan yang bahagia bersama anak-anak.

Untuk memberi hidup yang lebih sempurna, ada isteri memilih untuk bekerja selepas berkahwin. Walaupun sudah mempunyai anak, masa tetap dibahagia dengan sempurna agar suami dan anak-anak tidak terabai.

Begitulah yang dipraktikan oleh seorang wanita mengenai pengurusan masa dalam sebuah rumahtangga. Nak tahu caranya, ikuti perkongsiannya.

ISTERI YANG BEKERJA

Saya isteri yang bekerja. Saya bekerja jauh dari rumah. Sampai rumah dah maghrib. Hari hari begitulah jadual saya.

Sampai rumah katakanlah 7.30pm. Dalam jadual saya, pukul 10 adalah waktu anak masuk tidur.

Jadi, saya hanya ada masa 2 jam setengah untuk buat semua ni,

1. Mandi
2. Solat
3. Ajar anak mengaji
4. Masak
5. Kemas dapur
6. Basuh pinggan
7. Sapu sampah
8. Basuh kain
9. Sidai kain
10. Angkat kain
11. Lipat kain
12. Gosok kain
13. Susun kain
14. Susun pinggan
15. Tengok homework anak
16. Sembang dengan suami
17. Sembang dengan anak

Kalau saya nak pastikan saya mampu buat kesemua 17 perkara tu dalam tempoh 2 jam setengah, sorang-sorang, dengan berkualiti, saya tak sepatutnya duduk di planet bumi. Saya sepatutnya sudahpun menjadi bidadari sorga.

TIMELIME 2 JAM SAHAJA

Jadi, sebab saya rasa mustahil saya boleh buat semua tu setiap hari dalam tempoh 2 jam setengah, maka saya memilih untuk buat semua itu dengan timeline saya sendiri, dan mengikut cara saya yang saya mampu. Yang penting tetapkan objektif:

1. Anak dan suami dapat perhatian sewajarnya
2. Rumah tidak terlalu bersepah
3. Perut masing-masing kenyang
4. Kami semua dapat habiskan masa yang berkualiti bersama walaupun sekejap
5. Kami semua gembira

Apa apa sahaja yang saya buat atau tak buat, saya pastikan kelima-lima objektif tersebut tercapai.

BUAT YANG MAMPU AJE

Rasa mampu masak, masak. Tak mampu masak, order. Yang penting tak ada yang mengamuk lapar.

Rasa larat kemas rumah, kemas. Larat sapu, sapu, larat vacuum, vacuum. Tak larat, kemas meja aje sudahlah. Kemaskan yang superficial je, kemaskan kawasan yang nampak jelas di mata: atas sofa, atas meja, depan tv. Yang lain, esok esok lah buat. Yang penting, rumah tak sehingga ke tahap tongkang pecah.

Basuh kain biasanya memang mudah, tekan tekan je. Tapi nak jemur tu kadang dah tak larat. Kalau kami laki bini masih larat, sidai. Tak larat, suami bawa je pergi laundry, keringkan. Kalau suami pun dah tertidur, tak larat nak bangun pergi laundry, aku biarkan aje. Esok aku tekan balik mesin tu, ha basuh lagi sekali. Benda boleh rileks, buat apa stress.

Baju? Alah..larat lipat, lipat. Tak larat saya susun je bakul bakul tu dalam bilik baju. Tutup pintu. Settle. Ada masa lapang, hujung minggu, lepak dalam tu sambil pasang lagu, slow slow lipat lah. Bukan jadi serbuk pun baju baju tau kalau lambat lipat. Chill aje udah.

Sapu sampah dan vacuum? Larat, buat. Tak larat, kutip sampah yang besar-besar. Lap pakai kain lap kalau ada benda yang tumpah tumpah bawah meja, dah. Nak mop bagai kau tunggu ajelah hujung minggu. Nak berkilat sangat lantai tu setiap masa nak buat apa? Cermin?

Iron baju? Kalau larat iron semua hujung minggu, iron. Tak larat iron je sikit sikit. Tak sempat sebelum tidur, esok subuh aku bangun awal sepuluh minit dari biasa, ha iron. Apedehal.

INI WAJIB BUAT

Yang penting, ini. Bagi saya, ini yang wajib:

1. Spend time dengan anak. Kita dah tinggalkan dia sepanjang hari. Biarkanlah dia nak bergelumang dengan kita selama 2 jam setengah tu. Itu je masa yang kita ada dengan dia.

2. Ajar anak mengaji. Seboleh boleh kami suami isteri cuba untuk tak skip rutin yang ini.

3. Spend quality time together. Setengah jam pun jadi. Waktu dinner, wajib duduk semeja. Sembang, gelak, bahan each other. Kalau sempat, kami tengok Netflix sesama. Sekejap pun tak apa. Dapat tengok satu episod naruto pun jadi.

4. Buat breakfast pagi-pagi (cipta menu yang boleh dibuat dan dimakan segera) untuk anak dan suami. Saya suka spend time dengan anak dan suami sebelum masing-masing berpisah ke destinasi masing-masing. Sekejap pun jadi. Sebab nak jumpa semula nuuu maghrib nanti.

Keinginan untuk rumah yang berkilat, bersih, dan tersusun macam muzium tu adalah kehendak kita sahaja. Ia bukan keperluan. Kita takkan mati dan menyesal kalau rumah kita bukan rumah yang paling berkilat di daerah kita.

Tapi, memberi masa dan perhatian yang secukupnya kepada anak adalah suatu prioriti yang kita tak boleh tolak ansur dah. Yang itu ya, kita akan menyesal apabila suatu hari nanti, dia rupanya-rupanya dah besar dan tak mahu sembang dan spend time dengan kita dah. Masa tu, kita duduk lah dalam rumah yang berkilat macam muzium tu dengan suasana yang sangat sunyi.

Rumah yang berkilat dan tersusun macam muzium tak boleh beri kita kebahagiaan pun. Ia hanya beri kita kepuasan yang sementara. Sebabnya esok lusa, bersepah balik.

Tapi fokuslah dengan objektif yang lebih utama, kemenjadian anak anak dan memori yang dicipta bersama untuk dikenang sampai bila bila.

Tapi betul, saya boleh hidup dengan timeline dan pace macam ni kerana saya dianugerahkan suami yang memahami, rajin membantu, mengambil separuh daripada tugasan rumahtangga bersama dan anak juga sudah boleh membantu banyak benda.

Tapi, percayalah,

Kesefahaman itu bukan dicipta overnight sahaja. Ia sudah pun melalui proses pertengkaran, kemerajukan, perbincangan, latihan, mesyuarat, persidangan, dan ngauman ngauman serta sedu sedan yang mendayu-dayu. Tapi, selagi Allah ada dalam setiap perbalahan tu, insyaallah kita suami isteri akan baik baik sahaja.

Saya teguh dengan modul ‘penat sama sama, rehat sama sama’. Jangan mengalah selagi objektif modul tak tercapai!

Tak perlu ada sesiapa yang terkorban pun dalam struggle pengurusan rumahtangga.

Selagi kita suami isteri masing-masing cuba lapangkan dada untuk cuba memahami dan bersifat ihsan towards each other, Allah akan bantu kita.

Doa banyak banyak pada Allah…ya Allah, kau berilah ilham kepada suamiku agar dia faham isi hati ku ni ya allah….doa begitu selalu.

Suami ni, dia bukan macam anak anak, boleh ditengking tengking kalau tak dengar cakap, bukan boleh dipecah perintah kalau nak minta dia buat sesuatu. Tapi, jika kena caranya, insyaallah dia akan buat apa yang kita harapkan dia buat dengan seikhlasnya juga.

KISAH HIDUP SENDIRI SETELEH 10 TAHUN RUMAHTANGGA

Yang saya tulis ni, bukan tips. Tapi ini kisah hidup saya yang baru sepuluh tahun berumahtangga. Alhamdulillah, segalanya makin tenang, dan kurang dah tunggang langgang.

Bagi yang baru meniti setahun dua tahun tiga tahun empat tahun tu, sabar…sabar..sabar…tenang…banyakkan komunikasi..merajuklah, menangislah, memintalah, bersuaralah…agar akhirnya isi hati kita sampai kepada suami.

Orang lelaki ni otak dia slow sikit bab faham isi hati isteri ni. Kita kena luah luah luah luah luah banyak banyak banyak banyak kali sampailah dia register, oh begitu rupanya yang bini aku nak. Hahahaha!

Rileks k, jangan stress.. mak mak bawak bertenang. Buat apa yang termampu. Kita semua dah usaha dah sebaiknya. Mak mak memang semua akan berusaha pastikan yang terbaik untuk anak dan rumahtangga nya.

Buat saudara mara adik beradik ipar duai jiran tetangga dan sahabat handai, jangan sibuk judge rumahtangga orang lain tu tak kemas lah, tak berkilat lah, tak bersih bersinar lah, bini orang tu malaslah, tak rajin masaklah apa lah yee. Itu rumahtangga dia, suami dia, anak anak dia. Dan boleh sahaja objektif dia dan kita tak sama. So SOP pengurusannya pun tak sama. So kita senyap aje sudah. Tak puas hati, kemam aje diam diam. Tak payah sibuk. Selagi tak ada perkara yang menyusahkan kita, biarkan mereka. Kau sakit mata? Pejam. Kau sakit hati? Ha tu kau punya pasal. Selagi dia tak kacau kau, sudah.

Suami, teruskanlah berbuat ihsan kepada isteri. Percayalah, Isteri anda pasti sedang sentiasa mencuba melakukan yang terbaik untuk anda dan anak anak, dengan cara yang dia tahu, dan dengan kudrat yang dia mampu.

Kalau ada sesiapa yang hasut fikiran anda agar jangan bantu isteri, biarkan isteri buat sendiri sebab itu tugas isteri, kalau bantu isteri tu tandanya anda takut bini, ha kau pergi hembus auzubillahi minasyaitooonnn nirrrajimmmm kat ubun ubun dia. Kalau nampak tak lut, kau azankan je kat telinga dia bang. Bisikan syaiton sungguh!

Isteri happy, anak anak happy, anda sendiri pun akan happy. Bahagia itu kita yang cipta.

Ciptalah.

(Eh ya Allah, bila aku baca balik, panjangnya! Anda dah baca sampai bottom line ni kira tahniahlah! )

Sumber: Izyan Izdihar Shaarani


Terlalu Penat & Banyak Berfikir Sampai Kena Masuk Hospital, Elfira Loy Syukur Beransur Sembuh

Bergelar seorang ibu dan dalam masa yang sama mempunyai komitmen dalam kerjaya kadangkala membuatkan sesetengah wanita terlupa untuk menjaga kesihatan diri sendiri.

Wanita bergelar ibu sememangnya terkenal kuat fizikal dan sangat multitasking dalam menguruskan keluarga dan kerjaya. Tetapi adakalanya tanpa sedar ia boleh memberi kesan kepada kesihatan diri sendiri.

Selebriti Elfira Loy baru-baru ini berkongsi bagaimana pengalaman dirinya melalui fasa keletihan melampau sehingga memberi kesan kepada kesihatan dirinya sendiri.
Akhirnya dia akur yang dirinya perlukan masa untuk berehat.

Sudah tiba masanya untuk berehat.

Posting ini untuk mengingatkan diri saya sendiri yang badan saya perlukan rehat bila saya rasa saya perlu rehat dan terlalu banyak berfikir boleh menyakitkan saya juga.

Doktor cakap “awak ada fikir banyak sangat ke?”

Terus mata berkaca dan Ya saya cakap.

Stres? Ya

Kemudian doktor memberikan ubat “relax” iaitu Xanax/lorazepam dan ubat pening iaitu khusus untuk simptom vertigo.

Menurut ibu kepada sepasang cahaya mata ini simptom yang dia alami pada peringkat awal iaitu merasa tidak stabil setiap lima hingga 10 minit.

“Esok harinya saya ingat dah berasa lebih baik tapi saya secara tak sengaja terlanggar cermin sisi kereta tapi sempat tarik. Tak sedar pun macam mana jadi tapi saya teruskan juga pergi mesyuarat.

“Selepas selesai mesyuarat, saya balik rumah dan berehat dan sempat kemaskan barang sekejap. Kemudian saya balik ke rumah ibu dan beritahu dia apa yang berlaku.

Masa Isyak, saya rasa sakit perut. Lepas itu saya cirit-birit. Saya ambil wuduk cepat-cepat dan solat. Masa solat tu saya rasa susah nak bernafas dan sakit sangat bahagian abdomen kemudian tiba-tiba muntah.

Lepas muntah dua kali, saya minum banyak air dan terus tidur.

Menurut Elfira lagi, ketika tidur dia rasa dunia berputar dan macam dilanda ombak dan dia rasa nak terjatuh.

“Takut sangat sebab masa tu saya masih pegang Aria dan berpeluh-peluh sepanjang malam tu,” demikian tulisnya.

Disebabkan rasa yang sangat tidak selesa tersebut, Elfira mengambil keputusan untuk terus ke hospital dan disuruh berehat di wad.

“Nasib baik semua keputusan kesihatan yang keluar semua okay, Alhamdulillah.

Saya hanya perlu banyak berehat lagi dan minum banyak air.

Tapi kalau berterusan lagi dalam masa dua hari ini, saya kena buat pemeriksaan CT Scan, yang mana saya tak nak sangat, jadi tolong doakan saya ya”.

Bagaimanapun dalam update terbaharu yang di kongsi di Instagram Story, Elfira memberitahu keadaan dirinya semakin sihat dan mengucapkan terima kasih kepada semua doa yang dikirimkan dalam kotak mesej Instagramnya.

Untuk rekod, Elfira atau nama sebenarnya Nurul Elfira Loy Ahmad Sabri mendirikan rumah tangga dengan Muhammad Faris Khairol Anuar pada 1 Januari 2019 dan dikurniakan sepasang anak Muhammad Rayyan Khalaf, dua tahun dan  Nur Aria Mikayla, tiga bulan setengah.


Vaksin Kanak-Kanak & Remaja Mula Dijalankan, Ini Langkah Yang Ibu Bapa Perlu Ikuti Untuk Pendaftaran Ini!

Fokus pemberian vaksin untuk kanak-kanak seawal umur 12 tahun bakal dilaksanakan untuk mendapatkan imuniti kelompok sebagai langkah mengawal penularan wabak COVID-19.

Keputusan kerajaan itu melegakan banyak pihak, terutama apabila terdapat desakan agar kanak-kanak berusia 12 tahun ke atas segera diberikan vaksin memandangkan impak jangkitan dalam kelompok itu semakin membimbangkan.

Terbaru, pemberian vaksin untuk kanak-kanak dan remaja berusia 12-17 Tahun mula Dilaksanakan.

Panduan lanjut: https://www.mysumber.tv/vaksin-covid19/

Cara daftar vaksin bagi remaja dan kanak-kanak:

1. Buka aplikasi MySejahtera.
2. Klik butang COVID19 Vaccination.
3. Klik menu Add Vaccine Dependent.

4. Klik pada nama anak / tanggungan yang ingin didaftarkan vaksin COVID19.
5. Klik butang Proceed.

6. Sahkan maklumat nama dan nombor IC yang dipaparkan dengan menandakan tick pada pengesahan.

7. Selesai. Berjaya didaftarkan.


5 Kegunaan Lain Boleh Diredakan Dengan Daun Pandan, Memang Tak Sangka, Kena Tahu Ni!

Selain dimasak dalam beberapa jenis makanan, direbus dan diminum airnya, daun pandan yang berbau harum ini banyak kegunaannya buat tubuh kita. Paling penting ia baik untuk meredakan beberapa masalah dalaman.

Lima perkara ini antara yang boleh diredakan dengan daun pandan. Jom cuba!

Turunkan Darah Tinggi

Caranya:
1. Rebus beberapa helai daun pandan dengan sukatan dua gelas air.

2. Didihkan sehingga airnya tinggal kira-kira setengah gelas sahaja.

3. Setelah itu, dibiarkan sejuk dan minum airnya.

Matikan Kuman Dalam Darah

Caranya:
1. Rebus daun pandan seperti biasa.

2. Minum airnya ketika masih suam.

Amalan minum air daun pandan ini juga dikatakan juga dapat mematikan kuman dalam darah malah buat tubuh sihat.

Elak Nasi Cepat Basi

Caranya:
1. Basuh daun pandan bersih.

2. Ikat dan masukkan ke dalam nasi yang ditanak.

Daun pandan yang dimasak bersama nasi ketika dimasak dikatakan dapat mencegah nasi basi. Malah berbau harum.

Mengecutkan Rahim

Caranya:
1. Ambil akarnya dan bersih.

2. Kemudian rebus bersama air secukupnya.

3. Amalkan minum air ini setiap hari.

Baik untuk diamalkan oleh wanita yang baru melahirkan anak. Lakukan amalan ini secara berterusan setiap hari selama 40 hari.

Menyembuhkan Payudara Bengkak

Caranya:
1. Ambil 2 hingga 3 helai daun pandan.

2. Tumbuk sehingga lumat dan campurkan dengan sedikit kapur makan.

3. Selepas itu lumur pada bahagian payudara yang bengkak.


Bercerita Dengan Anak Bukan Waktu Kecil Je Tapi Sampai Besar. Deep Perkongsian Ni!

Cerita yang menarik apabila disampaikan, memang mudah mendapat perhatian orang yang berada disekeliling.

Sebenarnya, bermula daripada zaman kanak-kanak hinggalah remaja dan mahu pun orang dewasa, semua seronok untuk bercerita dan mendengar cerita.

Jadi sebab itu juga, ibu ayah suka bercerita  malah menjadi rutin harian untuk membacakan buku cerita kepada anak-anak sebelum mereka tidur.

Hal ini bukan sahaja memberi keseronokkan, malah banyak lagi kesan baik yang diperolehi dengan bercerita bersama anak-anak.

Nak tahu lanjut, ikuti perkongsian ini.

Simple tapi beri impak besar dalam hidup anak anak.

Bercerita ni antara satu teknik parenting yang tak lapuk dek hujan dan tak lekang di panas. Beribu tahun berlalu tapi teknik ni masih lagi releven dan berkesan.

Ini antara manfaat selalu bercerita pada anak :

1 – Bonding Kuat

Ada kajian pada 2008 yang membuktikan bahawa dengan bercerita dapat meningkatkan rasa selamat dan percaya anak pada mak ayah. Makin kuat la bonding lepas tu.

2 – Tajamkan Listening Skill

Pakar kanak-kanak mengatakan bahawa Listening skill ni adalah lebih penting dari membaca. Bila anak ada listening skill yang tinggi, mudah la dia nak belajar apa-apa nanti.

3 – Boleh Tingkatkan IQ Anak

Ini mengejutkan, ada kajian pada 2013 yang di buat pada bayi baru lahir sampai usia 9 bulan. Setiap hari mereka bercerita dan bercakap pada bayi tersebut. Kesannya bayi tersebut cepat bercakap dan perkembangan kognitif meningkat.

Ada juga kajian yang mengatakan bahawa kaedah bercerita ini patut di teruskan sehingga anak berumur 14 tahun, kerana “verbal interaction” seperti ini dapat meningkatkan lagi IQ dan kamus bahasa anak.

4 – Tingkatkan Attention Span

Kanak-kanak 6 tahun ke bawah memang susah nak fokus dan lemah Self-Discipline. 5 minit nak duduk setempat memang susah. Bila selalu bercerita ni kita boleh latih daya fokus anak dan tingkatkan attention span dia. Makin best kita bercerita makin lama la dia duduk beri perhatian.

5 – Baik Untuk Perkembangan Sosial & Emosi

Latih “coping skill” dalam diri anak anak. Sebelum anak masuk sekolah kita bercerita pada dia tentang sekolah, tentang zaman sekolah kita dan dari bercerita ini anak jadi lebih bersedia emosi dan mental untuk bersekolah berbanding anak yang tak pernah di ceritakan.

6 – Tingkatkan Kreativiti

Bahan penceritaan yang kreatif dapat mengembangkan lagi daya imaginasi anak anak. Sebab tu la banyak cerita fairytale wujud, semuanya untuk mengalakkan lagi daya imaginasi mereka.

7 – Hilangkan Stress

Ini dah terbukti secara saintifik, sebarang Verbal Interaction seperti dengar dan cakap dapat mengurangkan hormon stress dalam badan. Bukan anak sahaja bahagia, kita yang tukang cerita ni pun turut tumpang bahagia juga.

Secanggih mana pun teknologi sekarang, canggih lagi buku dan kertas putih ni.

Telefon sebiji belum tentu lagi boleh buat anak jatuh cinta pada kita.

Tapi kertas sekeping ni jika best ceritanya anak yang susah dengar kata pun boleh jadi baik sebaik baik anak. Inilah rahsia buat anak jatuh cinta pada mak ayah.

Wallahu A’lam,


Salah Konsep Asas Simpanan, Punca Ramai Tak Berjaya Menabung, Prof Ini Kongsi 6 Tip Mesti Jadi Kumpul Duit!

Sejak pandemik melanda dunia, ramai mempunyai kesedaran untuk menabung setelah ramai yang hilang pekerjaan. Ketika ini, duit kecemasan enam bulan atau tabungan amat berguna untuk ketika terdesak.

Selain menyimpan wang di bank, ada juga cara lain untuk displinkan diri menabung. Sebagaimana yang dinyatakan oleh Dekan Fakulti Ekologi Manusia, Universiti Putra Malaysia, Profesor Dr Mohamad Fazli Sabri.

Beliau menjelaskan ramai dikalangan masyarakar tidak memahami konsep asas simpanan. Sebaliknya hanya menyimpan apabila ada lebihan wang.

Nak tahu lanjut, ikuti 6 teknik menyimpan cara yang betul.

Simpan Dulu, Kini dan Selamanya : Teknik Menyimpan

Sejak kecil lagi kita biasa mendengar pepatah mengenai kepentingan menyimpan iaitu “Simpan sikit-skit, lama-lama menjadi bukit”. Sepatutnya aktiviti menyimpan ini telah menjadi amalan dan budaya dalam kehidupan seharian kita.

Ramai dalam kalangan masyarakat kita sebenarnya tidak memahami konsep asas simpanan.

Bagi kebanyakan orang, mereka akan menyimpan apabila mempunyai lebihan wang. Berapa ramai dalam kalangan kita yang mempunyai lebihan wang pada akhir bulan (sebelum terima gaji yang baru).

Menurut laman sesawang 20somethingfinance.com, empat negara yang mempunyai kadar simpanan peribadi (personal savings rate) yang tinggi pada tahun 2013 adalah Perancis (15%), Australia (11.1%), German (9.9%) dan Sepanyol (9.1%) dan sumber maklumat ini dipetik daripada Laporan Organization for Economic Cooperation and Development (OECD). Laporan Institut Penyelidikan Khazanah mendapati purata kadar simpanan isi rumah di Malaysian antara tahun 2006 sehingga 2013 adalah pada kadar 1.6%. Ini menggambarkan bahawa rakyat Malaysia kurang menyimpan, tidak mempunyai simpanan yang mencukupi dan ianya adalah sesuatu yang membimbangkan.

Berikut dibincangkan beberapa teknik yang boleh membantu anda dan keluarga untuk membuat simpanan untuk kegunaan masa hadapan dan kecemasan. Setiap teknik mempunyai kelebihan dan kelemahan masing-masing. Pilihlah teknik yang sesuai dengan kemampuan dan keselesaan kedudukan kewangan anda.

1.Teknik Pemotongan Automatik (Auto-deduction)

Teknik ini melibatkan arahan pemotongan automatik sebahagian daripada wang yang diterima (pendapatan) untuk tujuan simpanan. Dalam bahasa yang mudah ialah buat potongan atau tolakan sejurus selepas gaji diterima. Ini bermakna pada setiap tarikh gaji diterima sejumlah amaun akan dipotong untuk tujuan simpanan dan teknik ini juga dikenali sebagai teknik tanpa sedar. Teknik ini menyarankan anda untuk mempunyai dua akaun di mana akaun pertama untuk menerim gaji atau pendapatan manakala akaun kedua untuk tujuan simpanan. Sebagai contoh anda membuat potongan dalam amaun yang sama setiap bulan untuk simpanan di tabung haji atau akaun simpanan yang lain. Anda mempunyai pilihan sama ada pemindahan duit secara online atau arahan pemotongan automatik kepada bank. Ada sesetengah majikan menyediakan kemudahan potongan gaji untuk simpanan di akaun Tabung Haji dengan hanya mengisi borang buat pertama kali dan potongan akan dibuat terus daripada akaun gaji mereka ke akaun Tabung Haji.

2.Teknik Paksa Rela

Teknik ini biasanya digunakan oleh mereka yang sukar untuk menyimpan atau tidak berdisiplin dalam menyimpan. Melalui teknik ini, seseorang perlu membuat pinjaman atau pembiayaan peribadi dengan bank. Kebanyakan teknik ini digunakan oleh mereka yang membuat pinjaman atau pembiayaan ASB (Loan ASB). Setiap bulan seseorang terpaksa memperuntukkan sebahagian gaji yang diterima untuk dibayar kepada bank (biasanya amaun yang sama setiap bulan) bagi satu jangka masa tertentu. Bayaran yang dibuat ini sebenarnya ialah simpanan mereka. Jadi tiada alasan mereka tidak boleh menyimpan lagi.

3.Teknik Duit Syiling

Teknik ini sesuai untuk mereka yang tidak suka menggunakan duit syiling untuk membuat pembayaran. Alasan yang biasa diberikan ialah berat dan dompet mereka tidak mempunyai ruang untuk menyimpan syiling. Maka duit syiling berterabur di merata tempat baik di rumah atau pejabat. Teknik ini menyarankan anda untuk mengumpul dan mengasingkan duit syiling mengikut nilai iaitu 1 sen, lima sen, 10 sen, 20 sen dan 50 sen. Anda mempunyai pilihan sama ada mengumpulkan semua jenis duit syiling tersebut dalam satu tabung khas atau sediakan lima tabung berbeza mengikut jenis duit syiling dan tabung tersebut perlu dilabelkan. Setiap kali berbelanja dan ada lebihan, masukkan duit syiling tersebut ke dalam tabung.

4.Teknik Sampul Surat

Teknik ini juga dikenali sebagai teknik bajet di mana ianya menyarankan anda untuk membuat peruntukan perbelanjaan bulanan berdasarkan sampul surat. Pertama anda perlu ketahui berapa peruntukan yang akan diagihkan untuk setiap item perbelanjaan misalnya perbelanjaan untuk makan minum (RM400), bayaran utiliti (RM200), bayaran pinjaman (RM1,000), simpanan (RM300) dan perbelanjaan keperluan anak (RM400). Seterusnya pada setiap sampul surat itu anda perlu letakkan label item perbelanjaan tersebut. Sekiranya pada akhir bulan tersebut ada lebihan daripada mana-mana perbelanjaan, anda boleh salurkan lebihan tersebut kepada sampul surat “simpanan”. Agihan peruntukkan juga boleh dibuat mengikut warna sampul surat.

5.Teknik Duit Ganjil

Teknik ini menggalakkan seseorang untuk menyimpan wang kertas yang mempunyai nilai wang yang ganjil iaitu RM1.00 dan RM5.00. Setiap kali anda berbelanja dan mempunyai baki wang, pastikan wang kertas tersebut diasingkan dan dikumpulkan sama ada di dalam album atau sampul surat. Andai kata anda menyimpan RM1.00 sehari, dalam masa sebulan jumlah simpanan yang terkumpul adalah sebanyak RM30.0 dan setahun anda dapat menyimpan sebanyak RM365.00. Sekiranya dalam masa seminggu anda dapat mengasingkan RM5.00, maka sebulan jumlah yang terkumpul adalah sebanyak RM20.00 dan setahun anda dapat menyimpan sebanyak RM260.00.

6.Teknik Warna Duit (Wang Kertas)

Teknik ini menyarankan seseorang untuk membuat simpanan berdasarkan warna wang kertas. Anda boleh mengasingkan wang yang diterima atau membuat simpanan berdasarkan wang kertas iaitu warna biru (RM1), warna hijau (RM5), warna merah (RM10), warna oren (RM20), warna biru laut (RM50) dan warna ungu (RM100). Wang yang diterima bolehlah diasingkan mengikut warna tersebut dan sekiranya salah satu warna itu menjadi warna kegemaran anda maka ianya lebih mudah memotivasikan anda untuk menyimpan.

Berapa banyak wang yang boleh disimpan bukanlah menjadi ukuran dan juga bukan alasan untuk tidak menyimpan. Simpanan boleh dimulakan dalam jumlah yang kecil dan yang paling penting adalah disiplin dan konsisten dalam menyimpan. Selamat menyimpan dan menabung.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Isteri Dakwa Kena Lafaz Cerai 3 Kali. Tak Nak Keruhkan Keadaan, Cat Farish Biar Mahkamah Tentukan

Isteri kepada penyanyi Cat Farish, Suriani Hassan memberitahu sehingga ke hari ini dia masih tertanya-tanya kenapa bekas suaminya itu melafazkan cerai sebanyak tiga kali dalam satu masa tanpa sebab pada 13 Disember lalu walaupun baru dua tahun mendirikan rumah tangga.

“Sehingga hari ini saya masih tertanya-tanya kenapa saya diceraikan. Saya terkejut apabila dia melafazkan cerai sebanyak tiga kali dalam satu masa tanpa sebab.

“Saya tak nak komen lebih lanjut mengenai perkara ini. Namun apa yang boleh saya katakan, saya sudah membuat pendaftaran pengesahan cerai di Mahkamah Syariah Sendayan, Negeri Sembilan pada 16 Disember lalu untuk mahkamah menentukan berapa jumlah talak yang dilafazkan Cat.

“Sebelum ini saya cuba menghubungi Cat sebanyak tiga kali bagi menyelesaikan perkara ini, tetapi dia tidak memberikan sebarang maklum balas. Jadi saya anggap dia memang berniat untuk ceraikan saya dan berharap kes ini akan selesai segera,” katanya kepada Harian Metro.

Menurut Suriani, dia reda dengan segala ketentuan yang berlaku dan memohon Cat memberikan kerjasama baik untuk perbicaraan kes perceraian mereka yang bakal berlangsung pada 16 Januari ini.

“Apapun keputusan yang bakal ditentukan nanti saya reda dan anggap kami tiada jodoh. Tipulah kalau saya masih tak sayangkan perkahwinan ini kerana usia pernikahan kami masih baru.

“Malah sepanjang dua tahun berkahwin saya pernah hamil sebanyak dua kali, tapi tiada rezeki apabila saya mengalami keguguran pada tahun lalu,” katanya.

Sementara itu, Cat atau nama sebenarnya Farish Ramli dihubungi berkata mereka sedang berusaha mencari jalan penyelesaian terbaik.

“Tak ada apa yang boleh diceritakan lagi. Apa yang berlaku semua ini, membabitkan saya dan isteri. Keluarga pun tak tahu. Tak pasti juga macam mana orang luar boleh hidu. Itu yang tak syok.

“Kalau saya jawab, isu ini berpanjangan pula. Lagi pula sekarang ini kami mengambil pendekatan untuk berdiam diri dulu. Ditambah pula masing-masing sibuk dengan kerja. Saya juga tidak mahu mengeruhkan lagi keadaan,” katanya.

Mengenai dakwaan isterinya yang dia sudah diceraikan dengan tiga kali lafaz, sekali lagi Cat enggan mengulas lanjut.

“Soal lafaz itu sah atau tidak biar mahkamah tentukan. Sebenarnya perkara ini lah yang paling ditakuti dan tak nak berlaku.

“Siapa yang berkahwin nak cerai kan? Apa pun yang terjadi, saya mohon orang ramai mendoakan yang terbaik buat kami,” katanya.

Cat dan Suriani berkahwin pada 20 November 2020 namun pasangan itu tidak dikurniakan anak.

Sebelum ini, Cat pernah berkahwin dengan Hartiny Ramli dan bercerai pada April 2016. Hasil perkahwinan itu mereka dikurniakan tiga anak iaitu Nia Karlyssa, 14, Eva Latheefa, 12, dan Qul Iskandar,11

Sumber : Harian Metro


“Bestnya, Suka Suasana Ni. Anak-anak Pun Tak Kekok.” Shuib Sekeluarga Rasai Suasana Berpuasa Di Kampung Buat Ramai Teruja

Tahun ini merupakan tahun pertama Shuib dan anak-anak meraikan kedatangan Ramadan tanpa kehadiran Siti Sarah Raisuddin yang meninggal dunia pada 9 Ogos tahun lalu akibat jangkitan Covid-19.

Mengakui sambutan kali ini cukup berbeza dan ketiadaan isteri tercinta memberi kesan pada pelawak dan usahawan ini. Namun demi anak-anak dia cuba kuatkan diri.

Terbaru, menerusi laman Instagramnya, Shuib membawa anak-anaknya pulang menyambut kedatangan Ramadan di Kampung Parit Amin, Bagan Serai, Perak.

Kepulangan mereka sekeluarga memberi peluang buat anak-anak merasai sendiri suasana berpuasa di kampung. Selain empat orang permata hatinya, Uwais Alqarni, Dzakira Talita Zahra, Ariq Martin dan Ayash Affan, ibu Shuib turut serta bersama.

Perkongsian tersebut dimuatnaik Shuib atau nama sebenarnya, Shamira Muhamad, 38, yang berkongsi foto rumah kampung tempatnya membesar.

“Selamat pulang Shuib,” katanya dalam Insta Story sambil menunjukkan suasana kehijauan yang melatari kampung halamannya.

Dia juga turut memuatnaik gambar tengah bersila di lantai bersama anak-anak sedang menikmati juadah berbuka.

Rata-rata warganet teruja dengan perkongsian tersebut sambil mengakui rindu untuk merasai suasana berpuasa di kampung.


Guna Dua Bahan Ajer Kalau Nak Hilangkan Jeragat Yang Baru Nak Tumbuh. Mudah Sangat!

Memang dah wanita, semua nak kelihatan cantik. Walaupun usia meningkat, bukan penghalang nak jadi kekal jelita.

Malah ada yang sanggup beli pelbagai produk dari mahal, sampai yang murah habis di cuba.

Salah satu masalah yang dialami oleh wanita adalah jeragat. Ada ajer produk untuk memudarkan jaragat. Tapi bagi yang nak cuba secara natural boleh cuba petua ini.
Paling sesuai untuk jeragat yang baru nak tumbuh. Ikuti perkongsian ini.

Petua ni sesuai untuk jeragat yang baru berjinak-jinak nak keluar. Atau pun yang baru sedikit dan kecil.

Jika dah terlalu banyak dan tebal, agak sukar dihilangkan dengan petua ini.
Walau bagaimanapun, boleh juga diamalkan dengan kerap untuk memudarkan jeragat.

Petua ini, jika sering diamal, kulit muka juga akan lembut, selembut kulit bayi. Dah terbukti. Jerawat juga susah naik dan kulit akan bersih serta cerah.

Caranya:
1. Ambil 3 hirisan limau nipis, perah airnya.
2. Sedikit susu tepung (saya guna everyday/fernleaf/nespray)
3. Campurkan sebati
4. Sapu di muka dan biarkan selama 30 minit hingga kering
5. Bilas dengan air suam. Cuci muka seperti biasa

Selamat mencuba!

Petua dari fb Nurul Diyana Kamaludin


“Selepas Dua Minggu Covid, The Tiger (Harimau) Kembali..”-TMJ Positif Covid-19

Diakui tiada siapa yang kebal atau boleh terlepas daripada cengkaman pandemik Covid-19 ini. Terbaharu Covid-19 ini turut ‘menyerang’ arena bola sepak negara dengan pemilik Johor Darul Ta’zim (JDT) Tunku Mahkota Johor Tunku Ismail Sultan Ibrahim.

Ini seperti yang dikongsikan menerusi insta Story @hrhcrownprinceofjohor, memaklumkan bahawa selama dua minggu pemilik JDT itu berusaha melawan jangkitan Covid-19.

Katanya, beberapa minggu beliau berada dalam keadaan membabitkan fizikal dan mental dalam usaha melawan penyakit terbabit.

Namun, akhirnya pemilik JDT itu berjaya pulih dan sihat kembali seterusnya dapat menjalani kehidupan seperti biasa.

“Beberapa minggu berada dalam fasa membabitkan fizikal dan mental. Terima kasih kepada semua yang sentiasa mendoakan.

“Tapi sekarang, selepas dua minggu Covid…The Tiger(Harimau) kembali,” katanya.

Terdahulu pasukan Negeri Sembilan FC (NSFC) boleh dikatakan ‘lumpuh’ menjelang saingan Piala Malaysia bersambung hujung bulan ini apabila 20 pemain dan empat pegawai disahkan positif Covid-19 baru-baru ini.

Menerusi kenyataan media Negeri Sembilan FC memaklumkan bahawa pasukan itu terpaksa menarik diri daripada beraksi pada baki perlawanan Piala Malaysia yang akan bersambung hujung bulan ini.

Hal ini kerana, juara Liga Perdana itu terpaksa berehat panjang selepas perlu menjalani kuarantin wajib 10 hari di rumah dengan dipantau oleh Kementerian Kesihatan Malaysia (KKM).


“Itulah Harta Kita Di Akhirat “Sana.” Abby Abadi & Anak-Anak Wakaf Dua Freezer Untuk Simpan Susu Ibu-Ibu Di Nicu

Abby atau nama sebenarnya Arbaiyah Abdul Manan menghadiahkan dua buah peti sejuk beku untuk kegunaan para ibu di NICU bagi menyimpan susu badan mereka. Yang lebih bermakna lagi, bukan hanya Abby yang berbuat demikian, rupanya anak-anaknya turut sama menyumbang dalam membeli freezer untuk kegunaan ibu-ibu yang ingin menyimpan susu badan untuk bayi mereka.

Abby Abadi melahirkan bayi pramatang dengan berat 535 gram pada 27 September lalu dan masih ditempatkan di Unit Rawatan Intensif Neonatal (NICU), Hospital Sungai Buloh.

.
Yerrr.. itulah yg sedang kami sekeluarga usahakan kerana kami sangat yakin dgn janji ALLAH, apa yg kita sedekahkan sewaktu hidup di dunia.. itulah harta kita di akhirat “sana”
.
Bila kita mulakan amalan baik ini yang jarang dibuat org, kemudian diikuti pula oleh pihak lain akan mendapat pahala yang melimpah-ruah sebagaimana disebut dalam hadis bernombor 1893 Riwayat Muslim, “Daripada Abu Mas’ud ‘Uqbah bin Amriy Al-Anshori Al-Badriy, beliau berkata Rasulullah SAW bersabda: “Sesiapa yang dapat menunjukkan suatu kebaikan (kemudian diikuti dan dilakukan kebaikan tersebut oleh seseorang yang lain) maka dia akan mendapat pahala seperti orang yang melakukannya.”

.
Hidup jangan berkira dgn ALLAH & hidup biar bermanfaat utk org lain. Semoga ALLAH redha… Aminnn ❤
.
Ps: Terus doakan Baby Muhammad Danial Firman Faizal kami & anak2 pramatang yg lain di NICU agar terus kuat & bertahan sampai berjaya balik rumah masing2 & membesar menjadi Hamba ALLAH dan Umat Muhammad yg beriman, Aminnn ♥


“Jika Ada Masalah. Buka Quran. Minta Allah Tunjuk Jalan Keluar. Tutup Mata Pun Boleh, Baru Feel.” Deep Perkongsian Ini.

Kehidupan manusia ini ada bagaikan pusingan sebuah roda. Ada kalanya,kita berada di atas,, ada kalanya berada di bawah. Begitu juga kehidupan dalam rumah tangga. Bahagia sehingga akhir hayat memang impian setiap pasangan, malah biarlah sehingga hembusan nafas terakhir.

Namun, adat berumahtangga, pasti ada onak durinya. Ada juga masalah yang mendatang. Manusia bukanlah maksum seperti Nabi. Mereka tetap ada kesilapan dalam hidup dan masalah pasti datang.

Jika tidak diatasi dengan baik dengan sikap tolak ansur dengan pasangan, masalah akan menjadi lebih pincang, seterusnya boleh menjadi pencetus kepada keretakan rumahtangga.

Bagaimana pun setiap masalah ada jalan penyelesaianya. Salah satunya ada pada Quran. Magisnya sungguh menakjubkan. Jika kita meninggalkannya, maka ruginya lah manusia itu.

Ikuti perkongsian manfaat ini.

Kita wajib cuba menghafal ayat-ayat Quran. WAJIB.

Paksa diri untuk hafal mengikut kemampuan. 2 atau 3 ayat seminggu pun ok.

Tapi ya lah, kekadang tu motivasi tak berapa nak ada pula. Maka bagaimana nak buat?

Ini yang saya ketuk dan buat kerap pada diri sendiri. Ustaz Nouman yang kongsi tips ini.

Quran ni kan magis?

Jadi setiap kali bila ada masalah, ambil wudhu, pegang Quran dan minta Allah tunjuk jalan keluar.

Nak tutup mata pun boleh, baru feel. Kemudian buka Quran.

Pada mukasurat yang dibuka secara rawak begitu, inshaAllah, inshaAllah kita akan jumpa jawapan.

Seterusnya apa? Cuba hafal ayat itu.

Biar ayat itu sebati dengan diri, dan lazimkan ia menjadi zikir.

Kalau saya, ayat bab rezeki la yang selalu dok baca ni. Bahaha.

Nak rezeki; ayat cerita pasal rezeki banyak.

Nak anak; kisah-kisah Rasul yang tak ada anak dan meminta pada Allah pun ada juga.

Pilih sahaja.

HAFAZ AYAT INI JIKA ‘JIWA KACAU’

Namun pagi semalam saya terdengar ilmu yang luar biasa.

Waktu itu ada satu program di TV1, tajuknya ‘Jiwa Kacau’ yang bercerita tentang orang yang ada masalah kemurungan. Saya tak tengok pun dramanya. Hanya di hujung program tu, seorang Ustaz bagi ulasan yang membuat saya termenung sampai ke malam.

Ustaz itu bagi petua, jika sakit; lazimi ayat ini.

“Sesungguhnya Kami lah yang menurunkan Al Quran, dan pasti Kami yang memeliharanya” Al Hijr:9.

Hafal ayat pendek ini, berzikir dengannya, dan baca dengan kerap.

Saya pelik. Langsung tak sebut pun pasal sakit. Macam mana nak sembuh kalau tak cerita diri sedang sakit?

Ustaz kata konsep sakit begini.

Kita jangan obsess dengan kesembuhan. Jika kita cuba merawat sakit dengan air, produk, malahan ayat Quran sekalipun; KESEMUANYA TIDAK AKAN BERKESAN JIKA ALLAH TAK IZINKAN.

Ikhtiar sangat dituntut, cuma jangan hingga tersalah iktikad. Menyangkakan yang menyihatkan adalah air jampi. Yang bagi lawa gebu putih, adalah produk-produk tertentu.

Sedangkan segalanya adalah dengan izin Allah. Jangan sampai asbab diangkat menjadi Tuhan.

Apa pula kaitan ayat di atas dengan sakit? Ustaz tak terangkan. Lama berfikir, saya pun buat kesimpulan sendiri.

***
Sakit;belum tentu boleh sembuh sepenuhnya. Allah nak bagi atau tidak, Dia sahaja yang Maha Tahu. Itu hak dan skop kerja Dia yang Maha Bijaksana.

Kita buat apa yang boleh. Mahu persiapkan diri dengan apa?

Quran. Baca Quran. Faham Quran. Hafal Quran setakat yang boleh. Cuba beramal dengan Quran (Gedebuk!)

Quran. Quran. Quran.

Setelah rukun Islam yang menjadi tunjang hidup, Quran inilah yang akan kita bawa jika ditakdirkan mati.

Kata Ustaz Dasuki, di kala semua benda meninggalkan kita pada hari mati, Quran yang kita lazimi semasa hidup sahajalah yang sudi bersama.

Malah ia bangkit di hadapan Allah; menjadi peguam yang membela kita kerana sepanjang di dunia kita tidak pernah meninggalkannya.

Didoakan Allah bantu kita, agar Quran ini mengalir tanpa henti seperti darah di dalam tubuh, kekal ia selama-lama.

Moga muhasabah diri.


“Kalau Kakak Buat Salah, Ummi Sabar La”, Ibu Ini Jelaskan Kenapa Perlu Doa Untuk Diri Sendiri

Sejak isu pengasuh dan dera anak ni, saya rasa terpanggil nak share satu perkara yg terjadi pada saya sendiri dan perkongsian dari seorang ustaz yg merubah pandangan saya

Ada satu hari tu, The Amnas tak sihat. Saya ambil cuti utk jaga diorang dua. Time tu bulan puasa, saya pun tengah sarat.

Ya rabbi, nak jadi cerita hari tu lah hari yg dua dua decide tak berapa nak behave. Bangun pagi bocor atas katil, lepastu rebut mainan, tarik rambut sana, gigit sana sini, jerit jerit, taknak pakai baju, conteng sofa conteng dinding.

Sampai saya rasa stress sangat sangat sangat. Rasa macam tak percaya kenapa tiba tiba diorang macamni ni. At the same time rasa macam memang Allah nak uji sangat and bagi pahala lebih, lagi lagi bulan Ramadhan kan.

Risau saya akan lebih lebih marahkan diorang, cepat cepat text husband. Just bagitau rasa stress je. Perlukan kata kata semangat dari dia. Sekali lunch hour, husband terus sampai rumah dengan makanan favourite diorang, and terus suapkan makan, settlekan sapa yg nak poopoo etc etc and suruh saya rest. Sempat husband nasihat diorang macam macam suruh behave suruh jaga ummi suruh tolong ummi .

Time tu rasa macam baru tersedar dari lamunan.  Rasa macam, uishh memang emosi perempuan ni mcm ombak eh.  Tetiba jadi monster jadi hilang sabar, jadi hilang segala prinsip parenting or whatsoever ,tetiba boleh pulak jadi yg paling sabar, paling penyayang, paling ceria etc etc

Saya duduk terdiam lepas husband pergi kerja balik.  Duduk muhasabah balik mana hilangnya kesabaran dan kecekalan saya.  Takkan saya nak anak anak saya bayangkan saya seorang ummi yg garang, suka marah and segala yg tak baik kan.

Nak jadi cerita, apa yg buat saya paling terkesan adalah malam tu.  Time dah nak tidur.

Amna macam biasa akan book nak tidur dengan saya. Aleya kat mana mana n dengan siapa pun dia boleh tidur . Tiba tiba Amna panjat katil, duduk tepi saya

” ummi, ermm boleh tak amna nak cakap sikit dengan ummi? ”

Gulpp.

Ayat ni, ayat yg saya akan cakap dgn Amna everytime saya nak slowtalk dengan dia tentang behavior dia.

Tak sangka dia guna sebijik sebijik ayat tu

” Boleh sayang. Amna nak cakap apa? ” saya tanya

” Hurmmm,

” Hurmmm,

” Ummi, ummi memang marah sangat sangat sangat ke kat Amna harini? ”

Saya sedih.

Amna bulan ni baru genap 4 tahun. Tapi kadang mungkin sebab dia petah sgt bercakap, dia sangat independent, banyak benda boleh buat sendiri, saya terlayan dia macam orang besar, mengharapkan dia faham.

Saya tahu dia terkesan haritu, saya tahu hati dia mungkin sedikit terluka dengan ketidaksabaran saya

Terus saya peluk dan rangkul dia ketat ketat

” Ummi sorry.. ummi sorry Amna, ummi bla bla bla blaa…… ( segan nak cerite )

Amna pun mcm biasa, bila dah dapat explaination, dia pun akan cool dan tenang sikit.

Lepas tu dia sambung cakap lagi

” Ummi, ummi kena sabar tau. Kalau kakak buat salah, ummi sabar la…. ”

Muka dia penuh pengharapan

Aduh, memang insaf sangat rasa malam tu

Huhu. Dan malam tu juga, saya terbaca perkongsian dari seorang ustaz ni tak ingat dah sapa

Yang ni yg saya nak share ni.

DOA BUKAN UNTUK ANAK TETAPI UNTUK IBU JUGA

Katanya, wanita ni darjat dia tinggi.

Bayangkan, doa seorang ibu adalah doa yg paling senang Allah nak makbulkan

Tapi kadang kadang si ibu ni banyak focus doa utk anak anak

Doa nak anak pandai

Doa nak anak soleh solehah

Doa nak anak senang solat

Doa nak anak terpelihara

Doa nak anak jadi hafiz hafizah

Semua tu bagus dan sgt penting

Tapi si ibu selalu terlupa utk berdoa utk DIRINYA SENDIRI

Doa Allah bagi kekuatan mental, physical, emotional dan spiritual bila deal dgn anak

Doa Allah pelihara amarah kita dari dilampiaskan kepada anak anak

Doa Allah pelihara segala tindakan yg tak sepatutnya terhadap anak

Doa Allah jaga percakapan kita dengan anak anak

Doa Allah kurniakan setinggi tinggi kesabaran bila anak tantrum

Doa Allah lembutkan hati untuk sentiasa terima baik buruk anak kita

Doa Allah sentiasa ilhamkan kita perkara yg terbaik untuk kita didik anak anak

Doa doa ni yg selalu para ibu terlepas pandang

Kadang kadang kita rasa atas usaha kita lah anak anak kita behave. Atas ilmu parenting yg kita gali, anak kita terbentuk. Atas kekreatifan kita, anak kita tak tantrum. Atas kerajinan kita sediakan makanan, anak kita bukan jenis picky eater. Betul semua tu, sebab semua benda tanpa usaha adalah sia sia, tapi yg sebenarnya, semua tu asebab sahaja

Semua tu adalah BANTUAN Allah pada kita.

Sebab tu jadi seorang ibu ni penting sgt sgt kekuatan hubungan dengan Allah

Sebab segala yg kita nak yg terbaik,

Allah lah yg akan kabulkan.

Allah lah yg akan tunjukkan jalan.

Allah lah yg akan mudahkan

Kalau kita punya hubungan dengan Allah pun fail, kita time solat pun terkejar2,

solat pun asalkan solat, lepas solat sikit pun taknak spend masa nak betul betul berdoa, terus cabut telekung sambung buat kerja rumah etc etc,

macam mana kita nak kuat untuk teruskan journey mendidik anak kita dengan acuan agama Islam yg sebenar ?

Terus saya rasa macam ditampar tampar!

Semua ibu dalam dunia ni nakkan yg terbaik untuk anaknya.

Tapi tipulah kalau kadang kadang kita tak ‘breakdown’ bila deal dengan anak anak terutama fasa diorang baru nak explore macam macam benda.  Sebab tu jangan pandang remeh bab DOA dan APA yg kita doakan.

We never know dari celah mana Allah nak tolong kita dan kabulkan doa kita

Just….. jangan lupa, DOA ?

” Ya Allah, jangan engkau biarkan nasib kami ditentukan oleh diri kami sendiri walaupun kadar sekelip mata sekalipun atau kadar masa yang lebih singkat dari itu, ya Allah, ya Tuhan kami, Engkau Tuhan yang Maha Memperkenankan segala permintaan ”


Ibu Mentua Mengadu Mata Mula Rabun,  Bantu Dengan Penawar Semulajadi Ini, No 3 Paling Senang!

Jangan katakan ibu mentua, mata kita sendiri yang sudah memasuki angka penghujung 30an dan 40an ini mula semakin kabur.

Sesekali kita jarang dapat membaca tulisan yang jauh. Masalah silau usah cakaplah. Adakalanya memandu pada waktu malam seakan sudah tidak mampu diteruskan.

Faktor usia antara penyebab terbesar masalah rabun yang kita hadapi. Melakukan kerja-kerja seperti melihat komputer pada waktu yang lama, membawa dan membuat kerja pada waktu malam dengan cahaya yang kurang antara penyebab mata semakin tidak sihat.

Sudahnya mata mula semakin kabur dan objek juga semakin kurang jelas kelihatan. Sebenarnya ada penawar semulajadi yang dapat mengurangkan dan mengembalikan semula mata yang sihat. Anda patut cuba 10 cara ini.

Lobak merah
Lobak merah sememangnya petua semulajadi merawat mata yang rabun sejak dulu lagi. Lobak merah kaya dengan Betacaotene (pelopor kepada Vitamin A, nutrien yang diperlukan untuk penglihatan), Lycopene (nutrien perlindungan sinaran UV pada mata) dan Lutein
(nutrien yang melindungi kerosakan pada radikal mata).

Jika anda mengalami masalah penglihatan, makanlah lebih banyak lobak. Tak kiralah samada dimakan mentah, rebus atau minum jusnya setiap hari.

Teh
Siapa suka minum teh memang punya penglihatan yang cerah. Mana taknya, teh dapat mencegah katarak mata. Malah teh juga membantu mengawal pertumbuhan darah baru di belakang mata. Kata doktor pakar, jika terlalu banyak saluran darah di sebalik retina, inilah
yang akan menyebabkan kebocoran darah dan cecair yang menjurus kepada bintik buta.

Wap Nasi
Ini pula sebahagian daripada petua mak-mak kita dulu. Ketika memasak nasi, halakan mata kita ke arah wap yang keluar dari periuk nasi. Tapi kenalah amalkan selalu.

Telur
Telur juga baik merawat mata kerana sebatian sulfur, protein dan cysteine yang terkandung di dalamnya membantu melindungi mata daripada pertumbuhan katarak. Tak salah kalau nak makan telur sehari sekali untuk jaga mata tetapi jangan berlebihan.

Sayur Sawi
Ini juga sebahagian daripada petua nenek kita. Rebus secekak sawi dengan 2 gelas air sehingga mendidih dan tutup api. Minum setelah sejuk pada suhu bilik. Amalkan 3 kali seminggu.

Sayur Brokoli
Brokoli mengaktifkan enzim anti – radang dalam badan serta menggalakkan detoksifikasi termasuk mencegah keradangan di bahagian belakang mata.

Bawang Putih & Bawang Merah
Bawang putih dan merah sangat penting dalam pengeluaran Glutation, sejenis sulfur yang bertindak sebagai anti oksidan untuk kanta mata.

Walnut
Aneka kekacang sebenarnya cukup baik untuk mata. Pun begitu kacang Walnut adalah yang terbaik kerana mengandungi sumber Omega- 3, Vitamin E dan antioksidan yang tinggi. Nutrien ini amat penting dalam memerangi radang mata.

Tomato
Tomato juga mengandungi dua nutrien penting untuk mata iaitu lycopene dan lutein. Tomato juga berkesan mencegah kanser mata.

Kacang Soya
Kacang soya mengandungi antioksidan yang kuat yang dipanggil isoflavon. Antioksidan ini melindungi mata daripada sindrom mata kering.


Ini Rahsia Yang Isteri Kena Tahu Bila Berdepan Dengan Suami Yang Tinggi Egonya

Rumahtangga yang bahagia adalah kunci sebuah kebahagiaan. Sikap tolak ansur amat penting, namun ego seorang suami ada kala sering menjadi penyebab keruntuhan rumah tangga. Lebih menyedihkan lagi jika ia hanya berpunca daripada masalah kecil yang tidak sepatutnya menjadi punca perbalahan. Tambah menakutkan jika ada suami yang sanggup memukul isteri apabila berasa egonya tercabar.

Lelaki pemarah biasanya tinggi egonya. Mereka jarang rasa bersalah biarpun tidnakan mereka melukakan hati si isteri. Keadaan seperti ini sudah pasti menyukarkan bagi sesebuah perkahwinan apatah lagi, jika pasangan berdepan dengan masalah seperti kesuburan dan sukar menimang cahaya mata. Sekiranya anda berada dalam situasi sebegini, anda perlu lebih berstrategi untuk berdepan dengan suami yang ego dan lekas marah apabila diajak berbincang.

Perlu diingat, antara topik yang sukar dibincang oleh pihak suami ialah berkenaan seks dengan isteri, kesuburan ataupun masalah kelelakian. Ada sesetengah suami boleh mengugut menceraikan isteri kerana masalah sebegini. Jadi, bagi membantu anda berdepan dengan situasi sebegini, pihak isteri perlu bijak memilih pendekatan bagaimana caranya berdepan dengan mereka.

Tindakan anda mendiamkan diri kerana takut dimarahi suami hanya membebankan lagi masalah tersedia ada. Jika anda ingin berbincang mengenai topik sensitif berkaitan dirinya, pastikan ia dilakukan mengikut masa dan mood yang sesuai.

Terdapat beberapa panduan boleh dipraktiskan:

1. Elak berdebat atau kemukakan pandangan anda di saat suami sedang beremosi. Tindakan anda mungkin sia-sia sahaja malah boleh mengundang padah apabila si suami semakin marah kerana rasa ditentang atau dicabar oleh isteri sendiri. Akibatnya, si isteri boleh terikut-ikut menjadi ‘panas’ sehingga berlakunya pertelingkahan. Jika berlarutan, psikologi si isteri boleh terganggu dan pernikahan juga akan terancam. Sebaiknya dalam situasi ini, anda perlu sedikit mengalah atau mengambil sikap tidak mempedulikannya dulu.

2. Langkah yang baik adalah mengajaknya berbicara untuk menyelesaikan masalah yang menjadi punca kemarahannya. Lakukan saat kemarahannya sudah reda. Gunakan gaya bicara yang halus agar emosinya tidak ‘naik’ lagi. Mungkin anda boleh berbincang sambil mengurut-urut badan suami selepas pulang kerja ataupun ketika menonton bersama. Yang pasti pilih masa dan mood yang baik!

3. Suami pemarah lebih suka berterus-terang. Salah satu aspek positif yang terdapat pada suami panas baran ataupun pemarah ialah sikap suka berterus-terang dan jujur mengenai apa yang mereka suka ataupun tidak. Hanya sayangnya, cara mereka mengungkapkan lebih cenderung kasar dan bernada marah. Jadi elakkan diri daripada menyindir, berkias-kias ataupun menunjukkan muka seperti berahsia sesuatu daripadanya.

4. Apabila suami memberi pandangan yang agak keras, anda perlu menganggapnya sebagai satu kritikan untuk anda. Dan ambil sebagai satu cabaran untuk memperbaiki kelemah diri anda. Tidak guna terlalu emosi dengan kata-kata suami terhadap anda. Walau mengalir air mata sekalipun si suami pemarah biasanya sukar mengubah pendapatnya dan lebih buruk lagi, mereka tidak akan berasa bersalah sedikitpun!

5. Cuba fahami latar belakang suami anda. Individu yang memiliki sifat ‘temperamental’ biasanya mudah terpancing kemarahannya oleh situasi atau keadaan di luar keinginananya. Hanya kerana tersilap kata ataupun nada suara yang salah sahaja sudah boleh mengundang pertengkaran. Menurut penulis buku ‘The Complete Idiot’s Guide to Body Language’, Dr Peter Andersen, sifat pemarah ataupun panas baran juga sebenarnya boleh disebabkan oleh pola asuhan dalam keluarga juga mempunyai kaitan kepada sifat pemarah individu berkenaan.

6. Justeru itu, pastikan keadaan rumah tangga anda berdua berada dalam keadaan menyenangkan agar suami anda berasa nyaman dan tidak mudah marah-marah seperti berada dalam keluarganya dulu. Cuba dapatkan lebih banyak maklumat mengenai apa yang menyebabkannya gembira dan sebaliknya yang membuatnya kesal dan marah.


“Tak Boleh Dua-Dua Ego & Keras Kepala, Takkan Ada ‘Chemistry’.” Farah AF2 Kongsi 10 Tahun Tinggal Bersama, Syukur Dapat Mentua Sporting & Memahami

Lama tidak mendengar khabar selebriti yang satu ini. Usai mendirikan rumah tangga, Farah Diana Anuar dilihat lebih fokus kepada rumah tangga yang baru dibinanya. Namun, selepas 15 tahun tidak melihat kelibatnya di dalam arena seni, ibu kepada dua cahaya mata ini dilihat mula kembali aktif.

“Apabila berumah tangga misi dah lari dan pastinya saya lebih mengutamakan keluarga. Apatah lagi waktu itu, saya melalui proses bersalin dan menyusukan anak sepenuhnya selama dua tahun. Kemudian lahir pula anak kedua, jadi proses itu memakan masa yang panjang dan tiada masa untuk melakukan hal lain.

“Anak saya yang sulung, Elsa Johan  berumur 7 tahun dan yang kedua, Mya Johan 4 tahun. Lepas berhenti susukan anak sulung, mengandung pula yang kedua. Apabila orang tanya ke mana saya menghilang, itulah yang berlaku sebenarnya.

“Sekarang anak makin membesar dan saya cuba juga anak ketiga tapi belum ada rezeki. Jadi masa terluang ini saya fokus pada kerja dan ingat mungkin nak kembali menyanyi. Selain itu, saya juga menjadi hos bagi program Assalamualaikum untuk TV Al-Hijrah selain beberapa program lain bersama dengan stesen ini.

“Selain itu, saya juga buat dengan RTM, jadi apabila keluar tentang Pencarian Hos Mingguan Wanita, jadi saya pun cabar diri untuk mencuba sesuatu yang baru. Lagipun dah lama tak masuk Astro dan terus cuba memandangkan suami dan adik saya pun bagi sokongan,” ujar Farah yang ditemui dalam majlis Sambutan Hari Raya bersama Top sekali gus meraikan 5 keluarga pemenang Kempen Gaya Raya Bersama Top dan Jovian Mandagie anjuran Majalah Nona baru-baru ini.

Lama meninggalkan industri seni, Farah tidak menafikan sedikit ‘canggung’ namun teruja kerana dapat bertemu dengan rakan-rakan lama di Astro.

“Ada yang dulu krew biasa waktu saya masuk AF tapi dah berpangkat sekarang. Memang saya jadi teruja dan bila cakap nak buat ‘comeback’ ada yang terkejut dan turut memberi sokongan. Ramai lagi kawan-kawan saya dalam industri nyanyian dan saya cuba-cuba menyanyi semula.

“Dulu saya tinggal di Pulau Pinang sampai sekarang, tapi mungkin akan berpindah ke Kuala Lumpur nanti. Buat masa sekarang anak dijaga oleh suami dan ibu mentua selain pembantu yang tenggokkan, jadi lega lah sikit. Mujurlah suami memahami bila saya terpaksa berulang-alik walaupun terpaksa ‘stuggle’.

“Awal-awal tinggalkan anak dulu waktu pencarian hos membuatkan anak-anak cari. Sebulan kena siapkan tugasan sehinggakan tidak dapat pulang ke rumah seminggu lebih. Mereka syik tanya bila nak balik.

“Itulah pengorbanan kita, kerinduan yang ditanggung. Memang asyik teringat anak, dah makan belum, sihat atau tidak. Itulah masalah utama, namun alhamdulillah saya dapat mengatasinya,” ujar Farah sambil mengakui  seronok dapat belajar dan kutip ilmu baru dari orang muda terutama dalam sosial media dan sebagainya.

Mengambil keputusan berhijab 9 tahun yang lalu, akui Farah semuanya adalah ‘kerja’ Dia Yang Di Atas.

“Bila cakap pasal hidayah semuanya terletak pada Dia yang menentukannya. Pengalaman sendiri yang melalui banyak membuka mata saya. Waktu itu saya join penggambaran Rasa Halal Orient di Kemboja.

“Waktu itu berjumpa dengan orang susah, yang belajar agama tapi Ya Allah hebatnya mereka. Semangat dan iman yang kuat untuk belajar. Kalau kita meletakkan diri pada situasi tersebut, dengan tiada makanan, duit dan elektrik yang tidak mencukupi dan sebagainya membuka mata saya.

“Lepas pulang ke tanah air, saya cakap pada ayah yang kebetulan jaga saya ketika itu, rasanya sampai masa dah memandangkan orang lain ‘struggle’ nak belajar agama. Kita ni yang aman damai kadang kadang lupa. Tetapi saya belum pakai tudung kerana abah waktu itu was-was dengan keputusan saya.

“Kebetulan komitmen saya masih bergelar duta untuk beberapa produk.  Mujur klien memahami dan bagi respond positif. Tak lama lepas tu saya jumpa satu ayat dalam surah An-Nur dan itulah yang membawa saya pada tahun 2010  untuk bertudung,” jelas Farah bercerita pengalaman apabila mengambil keputusan berhijab.

Ditanya hubungan bersama mentua memandangkan dia tinggal lama bersama selepas berkahwin, akui Farah semuanya bergantung pada pembawaan diri.

Min respect dengan Farah Anuar, lama duduk bersama mak mertua! Bukan takat mak mertua tolong backup, malah sempat lagi ye korek rahsia suami demi kebahagiaan bersama pasangan tersayang! Semoga berbahagia sentiasa. amin..#keluargamag#chitchat

“10 tahun tinggal bersama alhamdulillah tiada sebarang masalah. Ibu mentua jenis yang ‘back up’ menantu dan bukannya anak sendiri.  Kira ektra point untuk kita kerana walaupun kenal dengan suami 5-10 tahun sebelum kahwin, tetapi apabila duduk serumah dan sebilik jangan kata kita kenal dia 100%, belum tentu lagi. Dengan adanya ibu mentua, bolehlah korek rahsia untuk memenangi hati suami.

“Dengan mentua pula, kami selalu bantu antara satu sama lain selain memberi dan menerima. Walaupun ada turn memasak, tetapi selalunya ibu mentua masak kerana air tangan dia terbaik. Tetapi kalau saya memasak, ibu pun datang bantu. Bila dia buat kerja, saya pula bantu dia. Masing-masing main peranan. Tak boleh dua-dua ego dan keras kepala. Takkan ada ‘chemistry’ kat situ.

“Alhamdulillah kerana mentua cikgu sekolah (pencen). Minda dia jenis yang terbuka dan rezeki saya dapat ibu mentua yang baik dan memahami. Di dalam rumah itu ada adik-beradik lain dan memang suasana riuh. Bapa mentua dah lama meninggal dunia dan kerana itu kami ambil keputusan untuk tinggal bersama dan menjaganya,” ujar Farah lagi.